Downloaded from YTS.MX
Official YIFY movies site: YTS.MX
हैलो, बॉस्टन सेंटर, टीएमयू। यहाँ एक समस्या हो गई है।
एक अपहृत विमान न्यूयॉर्क की ओर बढ़ रहा है।
11 सितंबर, 2001 को, अमरीका पर हमला हुआ।
-यह असल में है या कोई प्रशिक्षण है? -नहीं, यह प्रशिक्षण नहीं है।
हज़ारों अमरीकियों को मारना, पर्ल हार्बर में मरे लोगों की संख्या से कहीं ज़्यादा।
यह हरकत युद्ध की चुनौती थी।
मुझे एकदम ऐसा लगा कि हमने वास्तव में पाप को उसके असली स्वरूप में देख लिया है।
यह हमारे देश को बुरी तरह नुकसान पहुँचाने के लिए एक पूरी तरह से सुनियोजित हमला था।
हमारे न्यूज़कक्ष में अभी-अभी ख़बर आई है:
वर्ल्ड ट्रेड सेंटर से टकरा कर एक विमान ध्वस्त हो गया है।
वह एक निर्णायक 24 घंटे थे जिन्होंने एक राष्ट्रपति काल को,
देश को
और दुनिया को एक नए आकार में ढाल दिया।
हमारे सामने कभी भी इस तरह का संकट नहीं आया था।
बेशक़ हम सब को तक़लीफ़ हो रही थी।
हम सब बुरी तरह डरे हुए थे।
बीस साल बाद,
सरकार के मुख्य लोग एक ऐतिहासिक दिन की यादों को पुनः ताज़ा कर रहे हैं।
वह 747 कुछ गड़बड़ लग रहा है।
हर विमान एक मिसाइल बन गया था।
वे कैपिटल की ओर उड़ रहे हैं! सब लोग निकल जाओ...
वे वाशिंगटन पर हमला करने आ रहे हैं। उनका एक लक्ष्य व्हाइट हाउस भी हो सकता है।
इस असामान्य दिन के हर पल को प्रस्तुत करते हुए...
अंदरूनी दायरे का भी अभ्यंतर समूह,
और पायलट चिंतित है कि कोई अंदर से वार करके एयर फ़ोर्स वन को
गिराने की कोशिश कर सकता है।
...और विशेष नए इंटरव्यू...
हम टीवी पर देख रहे थे।
धरती के सबसे शक्तिशाली राष्ट्र की
शक्ति के केंद्र से कुछ नहीं किया जा सकता था।
हमें राष्ट्रपति को वहाँ से निकालना ज़रूरी था। वहाँ उन पर आसानी से हमला हो सकता था।
यह 11 सितंबर, 2001 की ऐसी कहानी है जैसी पहले कभी नहीं बताई गई।
क्या हम कुछ चूक गए? क्या हम कड़ियों को बेहतर तरीके से जोड़ सकते थे?
आपकी सत्ता के दौरान 3,000 लोगों की मौत हो गई।
देखा जाए तो आपने अपनी ज़िम्मेदारी ठीक तरह नहीं निभाई।
अमरीका पर हमला हो रहा है।
और मैं एक बच्चे को पढ़ते हुए देख रहा था।
एक भावना जिस पर काबू पाना उनके लिए ज़्यादा से ज़्यादा मुश्किल होता गया, वह था गुस्सा।
पहला विमान एक दुर्घटना थी। दूसरा वाला हमला था।
और तीसरा विमान युद्ध की घोषणा थी।
9/11 इन्साइड द प्रेसिडेंट्स वॉर रूम
ग्यारह सितंबर 2001
सुबह के 6:40 बजे - लॉन्गबोट की फ़्लोरिडा
अरे। बस वॉर्म अप कर रहे हैं।
आ जाओ, स्ट्रेच। आ जाओ।
आ जाओ, स्ट्रेच। चलो चलें!
"आ जाओ, स्ट्रेच। चलो चलें!"
उन्होंने मुझे यह उपनाम दिया था।
और इसलिए मैंने अपना कॉफ़ी का कप और शायद अपना नोटपैड नीचे रखा और निकल गया...
रिचर्ड कायल संवाददाता, ब्लूमबर्ग 1997-2006
...और उनके पास पहुँच गया और हम निकल पड़े।
वह साढ़े बाइस मिनट में पाँच किलोमीटर दौड़ते हैं?
वह सच में एक अद्भुत अनुभव था।
सीक्रेट सर्विस का एक एजेंट एकदम हमारे पीछे भाग रहा था,
और एक और साइकिल पर, सबमशीन गन के साथ, हमारे आगे था।
बुश को पता चला कि स्ट्रेच कायल
एक एनसीएए अखिल-अमरीकी क्रॉस-कन्ट्री धावक था।
और फिर, उन्होंने कहा, "मुझे यक़ीन नहीं हो रहा मैंने उसे अपने साथ भागने के लिए आमंत्रित किया।"
एंडी कार्ड व्हाइट हाउस चीफ़ ऑफ़ स्टाफ़ 2001-2006
बुश परिवार के लोग बहुत प्रतिस्पर्धात्मक हैं।
वे अपने पोते-पोतियों को चेकर्स में ख़ुद को हराने नहीं देते।
तो यहाँ उन्होंने ऐसे व्यक्ति को आमंत्रित किया है
जो उन्हें लगता है, उन्हें गोल्फ़ कोर्स पर दौड़ में हरा देगा,
और उनका सारा ध्यान वहीं पर था।
सब मिला कर, आप कितनी दूर गए?
-क़रीब साढ़े चार। -साढ़े चार मील?
इसने मुझे नई ऊँचाइयाँ छूने के लिए प्रेरित किया।
मुझे पता था यह वापस आ कर आप लोगों को सब बताएगा तो...
हाँ। जब से हम निकले, इन्होंने अपनी गति बनाए रखी।
-धन्यवाद, स्ट्रेच। -टैक्स कटौतियों की बात करेंगे?
अभी नहीं।
मुझे याद है मैंने उनसे कहा,
"जब आप दौड़ कर वापस आएँगे, हम सीआईए की ब्रीफ़िंग लेंगे,
और फिर हमें ऐमा ई. बुकर स्कूल जाना है,
तो आज का दिन आराम से निकल जाना चाहिए।"
...डिग्री सुबह 8:00 बजे। आज है मंगलवार, 11 सितंबर।
सुबह के 8:00 बजे - लोअर मैनहटन न्यूयॉर्क
प्राइमरी दिवस। न्यूयॉर्क शहर में चुनाव हो रहे हैं।
चूँकि तूफ़ान एरिन किनारे से दूर रहेगा, आज धूप निकलेगी।
डेन्वर में सोमवार रात की फ़ुटबॉल में जाएन्ट्स अपनी शुरुआती गेम हार गए हैं। यैन्कीस...
सितंबर 11 की सुबह की जो चीज़ मुझे सबसे ज़्यादा याद है...
ऐन कॉम्पटन संवाददाता, एबीसी न्यूज़ 1974-2014
...वह है उस दिन का शानदार मौसम।
गरमी, कोई उमस नहीं, आसमान एकदम साफ़ था।
उस तरह का अच्छा मौसम सबको एक नई ऊर्जा से भर देता है।
जब गरमियाँ ख़त्म होने वाली होती हैं।
अगस्त की उमस ख़त्म हो चुकी होती है।
अभी पतझड़ की शुरुआत नहीं हुई होती।
अब जब भी वैसा मौसम होता है, मुझे वह दिन ज़रूर याद आ जाता है।
गुड मॉर्निंग। अमेरीकन 11 आपके साथ है। विमान 1-9-0 से 2-3-0 की ऊँचाई पर जा रहा है।
अमेरीकन 11, 20 डिग्री दाएँ घूमो।
ग्यारह सितंबर वाले दिन, मैं शुरू में व्हाइट हाउस के अपने ऑफ़िस में...
डिक चेनी - अमरीका के उप राष्ट्रपति 2001-2009
...सीआईए से ब्रीफ़िंग ले रहा था।
कोई रिपोर्ट आई थी कि अल-क़ायदा कुछ करने की तैयारी कर रही थी।
मुझे लगता है उस समय हमारे पास इतनी ठोस जानकारी नहीं थी
कि हम कह सकते, "अच्छा, वे लोग यह करने वाले हैं।"
अमेरीकन 11, ऊँचाई पर जाओ। फ़्लाइट की ऊँचाई 3-5-0 बनाए रखो।
अमेरीकन 11। बॉस्टन।
यह बॉस्टन है। मैंने अमेरीकन को 20 डिग्री बाएँ मुड़वाया और पायलट को ऊँचा जाने को कहने वाला था।
वह अब जवाब नहीं दे रहा।
वह गरमियाँ, शायद लोगों ने उसे गपशप वाली गरमियाँ कहा था। सन् 2001 की गरमियाँ।
टोनी ज़ॉटो उप राष्ट्रपति की सीक्रेट सर्विस की टुकड़ी के सदस्य
हमने उस सुबह 10:00 बजे की सुपरवाइज़रों की एक मीटिंग रखी हुई थी,
और एजेंट सुरक्षा प्रयोजन के लिए मेरी कार्यसूची में एक चीज़ थी यह कहना,
"अगर आप अपने परिवार के साथ हवाई यात्रा करने वाले हैं,
एक ख़ुफ़िया सूचना विमानों के अपहरणों की आ रही है।
तो आजकल जो चल रहा है, उसका ध्यान रखना।"
पर...
क्या यह अमेरीकन 11 संपर्क करने की कोशिश कर रहा है?
हमारे पास कुछ विमान हैं।
बस शांत रहो और सब ठीक रहेगा। हम एयरपोर्ट वापस जा रहे हैं।
अमेरीकन 11, क्या तुम संपर्क करने की कोशिश कर रहे हो?
जहाँ अमेरिकन एयरलाइन्स फ़्लाइट 11 का अपहरण हो गया था,
फ़्लोरिडा में दैनिक ख़ुफ़िया जानकारी की ब्रीफ़िंग मिलने के बाद
राष्ट्रपति एक प्राथमिक स्कूल जाने के लिए निकले थे।
ब्रीफ़िंग में कुछ भी असामान्य नहीं था।
जॉर्ज डब्ल्यू बुश - अमरीका के राष्ट्रपति 2001-2009
किसी भी प्रकार के ख़तरे की जानकारी तो कतई नहीं थी।
ब्रीफ़िंग में आतंकवाद के बारे में कुछ भी नहीं था।
पर निस्संदेह, उन बैठकों में अल-क़ायदा का मसला सबसे ऊपर हुआ करता था।
यह स्पष्टता नहीं थी कि कहाँ, कब और कैसे होगा।
माइकल मॉरेल - राष्ट्रपति का सीआईए का ख़ुफ़िया जानकारी देने वाला 2001-2002
बस आपको बहुत सारी बातचीत सुनाई पड़ती थी कि कुछ बड़ा होने वाला है।
एपी नेटवर्क न्यूज़। मैं हूँ रीटा फ़ोले।
सुबह के 8:47 बजे - लोअर मैनहटन न्यूयॉर्क
पता चला है कि न्यूयॉर्क में एक विमान वर्ल्ड ट्रेड सेंटर से टकरा कर ध्वस्त हो गया है।
अब हम लाइव चलते हैं न्यूयॉर्क और हमारी रॉबिन वेलेन्स्की के पास।
रॉबिन, हमें तुम क्या बता सकती हो?
टावर 1 की इमारत की ऊपरी मंज़िल से
बहुत ज़्यादा धुआँ निकल रहा है।
मीलों दूर से धुआँ नज़र आ रहा है।
लग रहा है कि विमान इमारत के अंदर ही है।
हमने सॉलिसिटर जनरल के दफ़्तर में टीवी चालू किए।
विवरण काफ़ी उलझन भरा था। लोगों को समझ नहीं आ रहा था कि क्या हुआ है।
थियोडोर बी. ओल्सन अमरीका के सॉलिसिटर जनरल 2001-2004
जब आख़िरकार उन्होंने अंदाज़ा लगाया कि यह एक विमान था,
उन्होंने सोचा कि शायद वह एक दुर्घटना थी।
माफ़ करना। आपको जाना होगा। जाओ! यह जगह खाली करो। चलो।
चलो। सज्जनों, चलो यहाँ से। जाओ, जाओ।
मेरी पत्नी, बारबरा, ने उसी सुबह एक फ़्लाइट पकड़ी थी।
उसने अपना जाना 10 सितंबर से स्थगित कर दिया था
क्योंकि मेरा जन्मदिन 11 सितंबर को था, और वह एक और दिन इंतज़ार करके जाना चाहती थी।
मुझे एक आशंका सी सताने लगी।
उसके विमान का क्या हुआ? वह विमान कहाँ पर है?
जिस समय राष्ट्रपति का मोटरों का काफ़िला स्कूल पहुँच रहा था,
न्यूयॉर्क से ये भयंकर समाचार आने शुरू हो गए थे।
मुझे याद नहीं पड़ता कि स्कूल का रास्ता ज़्यादा लंबा था।
पर रास्ते में, मैंने न्यूयॉर्क में अपने एक बहुत क़रीबी दोस्त को फ़ोन किया,
उसे बताने के लिए कि मैं राष्ट्रपति के साथ भागने गया था।
और जैसे ही उसने फ़ोन उठाया, उसकी आवाज़ कुछ अजीब सी लगी।
उसने कहा कि एक विमान वर्ल्ड ट्रेड सेंटर से टकरा गया है।
उसने कहा, "मेरे जीजा ने हाल ही में उस इमारत में एक नए दफ़्तर में जाना शुरू किया है।
हम सब उससे संपर्क करने की कोशिश कर रहे हैं।"
पत्रकारों की वैन में,
हमारे साथ जो सीक्रेट सर्विस एजेंट था, उसने अपना दो-तरफ़ा रेडियो ऑन छोड़ दिया था।
और उस पर हमने किसी को कहते सुना
कि राष्ट्रपति के स्कूल पहुँचने के बाद, कोंडोलिज़ा राइस एक सुरक्षित लाइन पर
राष्ट्रपति से बात करने का इंतज़ार कर रही हैं।
अचानक, हवा में जैसे तनाव की लहर दौड़ गई थी।
सुबह के 8:54 बजे ऐमा ई. बुकर ऐलीमेंट्री स्कूल
सारासोटा, फ़्लोरिडा
राष्ट्रपति ने हाथ मिलाने ख़त्म किए और वह प्रतीक्षा कक्ष में चले गए।
प्रतीक्षा कक्ष में सुरक्षित फ़ोन लगाए हुए थे।
एरी फ़्लेशर व्हाइट हाउस प्रेस सेक्रेट्री 2001-2003
सीक्रेट सर्विस उसकी सुरक्षा करती है। राष्ट्रपति जहाँ भी जाते हैं, वे लगाए जाते हैं।
और कोंडी राइस, राष्ट्रीय सुरक्षा सलाहकार, फ़ोन पर थीं।
मेरे सहायक ने आकर मुझे बताया, "एक विमान वर्ल्ड ट्रेड सेंटर से टकरा गया है।"
कोंडोलिज़ा राइस राष्ट्रीय सुरक्षा सलाहकार 2001-2005
मैंने कहा, "यह बहुत अजीब दुर्घटना है।" और मैंने राष्ट्रपति को फ़ोन किया।
हाँ, मुझे लगा वह पायलट की ग़लती से हुआ है।
एक बेवकूफ़ पायलट की ग़लती से ज़्यादा की तो मैं कल्पना भी नहीं कर पाया।
दूसरे शब्दों में, केवल एक दुर्घटना है।
उन्हें बताया गया था कि एक छोटा दो इंजन वाला प्रॉपेलर विमान वर्ल्ड ट्रेड सेंटर के
एक टावर से टकरा गया है।
मुझे चिंता तो हुई पर मुझे वह राष्ट्रीय सुरक्षा पर ख़तरा नहीं लगा।
और मुझे नहीं लगा कि इससे राष्ट्रपति के दिन की योजना में कोई बाधा पड़नी चाहिए।
किसी भी सीक्रेट सर्विस एजेंट के दिमाग़ में पहली बात आती है,
"राष्ट्रपति पर कोई ख़तरा तो नहीं है?"
डेव विलकिन्सन राष्ट्रपति की सीक्रेट सर्विस की टुकड़ी के सदस्य
"राष्ट्रपति की ओर किसी भी तरह से दिलचस्पी का संकेत है?"
यही निष्कर्ष निकाला गया कि उस समय राष्ट्रपति को कोई ख़तरा नहीं है।
तो हमने तय किया कि उनका कार्यक्रम जारी रखा जाए।
गुड मॉर्निंग। हैलो।
-हैलो। -कैसे हो तुम?
मुझे याद है जब वह अंदर आए।
सात साल की उम्र में भी आपको पता होता है कि राष्ट्रपति कौन है, है ना?
मुझे याद है उस छोटी आयु में भी...
शंताल गरेरो स्कूल छात्रा
...मैं बहुत ज़्यादा विस्मय से भरी हुई और अभिभूत महसूस कर रही थी,
जैसे कि मैं डिज़नी वर्ल्ड वगैरह कहीं जा रही हूँ।
और मैंने अपना हाथ अपने दिल पर रखा।
जैसे आप उस छोटी उम्र में देशभक्ति की बातों के बारे में सोचते समय करते हो।
आप हर रोज़ निष्ठा की प्रतिज्ञा करते हो। और मैंने वास्तव में अपना हाथ अपने दिल पर रखा।
-तैयार हो जाओ। -"केन।"
-हाँ, "केन।" तैयार हो जाओ। -"कैन।"
हाँ, "कैन।" तैयार हो जाओ।
मैं यहाँ वर्ल्ड ट्रेड सेंटर के एकदम नीचे खड़ा हूँ।
पता चला है यह एक यात्री विमान था।
जो हम देख रहे हैं, उससे लग रहा है
कि विमान वास्तव में एक ओर से घुस कर शायद दूसरी ओर से निकल गया है।
ऐसा हो सकता है।
सुबह के 9:00 बजे लोअर मैनहटन न्यूयॉर्क
वह इतनी ज़ोर से टकराया कि आसपास का सारा क्षेत्र सच में हिल गया।
अब हमारे साथ लाइन पर जुड़ रहे हैं एक चश्मदीद गवाह
जो एम्पायर स्टेट बिल्डिंग में हैं।
बॉब ब्रैडली, आपको क्या नज़र आ रहा है?
मैंने एक विमान देखा।
ऐसा नहीं लग रहा था कि वह अनियंत्रित है या विमान में कोई समस्या है।
वह झटके नहीं खा रहा था। बल्कि सीधे ही इमारत में चला गया।
जैसे कि वह इमारत में ही उड़ कर जाना चाहता था।
यह सुनिश्चित करना मेरी ज़िम्मेदारी है
कि हमने राष्ट्रपति के लिए सभी संचार माध्यम ठीक तरह से स्थापित किए हुए हैं।
कैप्टेन डेबरा लीअर - डायरेक्टर व्हाइट हाउस परिस्थिति कक्ष 2001-2003
मैंने अपनी टीम से पूछा अगर कहीं से टेलीविज़न मिल सकता था।
मैं अपने वरिष्ठ ड्यूटी अफ़सर से बात करने के लिए व्हाइट हाउस परिस्थिति कक्ष में फ़ोन लगा रही थी।
तो मैं उनसे हैंडसेट पर बात कर रही थी
और जैसे बाकी का देश देख रहा था, मैंने भी देखा
जब 9:03 पर दूसरा विमान
वर्ल्ड ट्रेड सेंटर के दूसरे टावर से टकराया।
हे भगवान! हे भगवान!
-हे भगवान। -ओह, नहीं।
हे भगवान!
जब दूसरा विमान टकराया, कमरे में सभी के तेज़ साँस लेने की आवाज़ गूँजी।
एक साथ दो चीज़ों का एहसास हुआ था, है ना?
एक, तात्कालिक मृतकों की संख्या।
और फिर इस तथ्य का एहसास कि यह तो अमरीका पर हमला था।
दूसरी चीज़ जो उस समय मेरे दिमाग़ में चल रही थी, वह यह थी...
"क्या संभावना है कोई विमान आकर इस स्कूल से टकराएगा
जहाँ पर हम हैं?"
-तैयार हो जाओ। -"स्माइल।"
हाँ, "स्माइल।"
इसे ठीक तरह बोलो। तैयार हो जाओ।
"स्माइल।"
-कौन सा शब्द है? -"स्माइल।"
हाँ, "स्माइल।" ये शब्द पढ़ो...
अब अचानक मुझे एहसास हुआ जब मैं राष्ट्रपति के साथ खड़ा था,
कि केवल वही हैं जिन्हें अब तक नहीं पता कि एक दूसरा विमान आकर इमारत से टकरा गया है।
ऐसा लगा मानो एक युग बीत गया। हालाँकि शायद दो मिनट ही गुज़रे होंगे।
और तब चीफ़ ऑफ़ स्टाफ़ ने निर्णय लिया और वह अंदर आ कर
सीधे उनके पास गए और उनके कान में फुसफुसा कर बता दिया।
एंडी कार्ड मेरे पीछे आया और बोला,
"एक दूसरा विमान दूसरे टावर से टकरा गया है। अमरीका पर हमला हो रहा है।"
और मैं एक बच्चे को पढ़ते हुए देख रहा था।
मैं उन्हें गौर से देख रहा था और उनका मुँह जैसे खिंचा और कसा हुआ था।
एक छोटे से पल के लिए, उनकी आँखों में चौंकने का भाव आया।
तुम प्रत्यक्ष टीवी पर देख रहे हो...
डैन बार्टलेट - व्हाइट हाउस उप-निदेशक संचार व्यवस्था 2001-2002
कि अमरीका के राष्ट्रपति के दिमाग़ में क्या चल रहा है।
वह जो भी सोचते थे कि राष्ट्रपति के रूप में उन्हें कैसा होना चाहिए,
वह तुम्हारी आँखों के सामने बदल रहा था।
यह सब वास्तविक समय में हो रहा था।
-"पर।" तैयार हो जाओ। -"पर यह..."
अगर आप किसी संकट के समय किसी संस्था के प्रमुख हैं,
तो सबसे ज़रूरी है कि आप एक दिशा निर्धारित करें और घबराएँ नहीं।
मैं नहीं चाहता था कि मैं झटके से कुरसी से उठूँ
और बच्चों से भरी क्लास को डरा दूँ।
तो मैंने इंतज़ार किया।
हम चाहते थे कि राष्ट्रपति को वहाँ से तुरंत निकाल कर कहीं और ले जाएँ।
ऐडी मेरिनज़ेल - राष्ट्रपति की सीक्रेट सर्विस की टुकड़ी के सदस्य 2001-2005
वहाँ उन पर आसानी से हमला हो सकता था।
मेरा मतलब, अगर कोई दोनों टावरों से विमान टकराने की योजना बना सकता था,
तो वह यह तो पता लगा ही सकता था कि राष्ट्रपति कहाँ हैं।
हमें यह मान कर चलना होगा कि यह स्थिति और बिगड़ सकती है,
तो मैं अपने लोगों को स्टेज के बाईं ओर बुला रहा था
और हम वह इमारत खाली करने की योजना बना रहे थे।
"पर एक दिन एक कार का लुटेरा आया"...
मुझे पता था इसके लिए राष्ट्रपति को मनाना मुश्किल होगा,
क्योंकि, ज़ाहिर सी बात है, वह वहाँ से जाना नहीं चाहेंगे।
शांत व्यवहार दिखाने के अलावा, संकट के समय का एक सबक़ है, कुछ कहना।
देश भर के लोग अविश्वास और दहशत से भरे हुए सकते में थे।
ऐसी स्थिति में हमेशा ही एक रिक्तता पैदा होती है और उस रिक्तता में जो आता है,
वह इस मामले में, भावनाओं का रेला बनकर उमड़ा।
इनको अपनी कुरसियों के नीचे रखो और आज यहाँ आने के लिए बहुत-बहुत धन्यवाद।
तो मैं उठ कर शांति से वहाँ से निकला और वापस प्रतीक्षा कक्ष में चला गया।
मैं उस बारे में बाद में बात करूँगा।
पहली चीज़ मैंने यह कही, "एफ़बीआई डायरेक्टर को फ़ोन मिलाओ,
एक लाइन पर उप राष्ट्रपति के साथ संपर्क करो
और एक लाइन पर व्हाइट हाउस परिस्थिति कक्ष से संपर्क करो।"
और डैन बार्टलेट से मैंने कहा, "राष्ट्रपति के लिए कुछ टिप्पणियाँ लिखवाओ।"
हम हाथ-पैर मार रहे थे कि जल्दी से जल्दी जितनी संभव हो उतनी जानकारी इकट्ठा करें
ताकि राष्ट्रपति जो बोलें, उससे दिखा सकें
कि जो हो रहा है, उस पर उनका संपूर्ण नियंत्रण है।
और हममें से किसी को ऐसा कोई अनुभव नहीं था।
ऐसा नहीं था कि ऐसी कोई चीज़ है, जिसे वे कहें, "अच्छा, अब यह हो रहा है।
इसे खोलो और तुम्हें निर्देश मिल जाएँगे कि ऐसी स्थिति से कैसे निबटना है।"
ऐसा कुछ नहीं था।
मैंने राष्ट्रपति से पूछा, "सबसे पहले आप किससे बात करना चाहेंगे?"
और मैंने कहा, "सर, उप राष्ट्रपति लाइन पर हैं।"
वह पहली बातचीत मुख्य तौर पर इस बारे में थी,
"क्या हम इसे एक आतंकवादी हमला कहेंगे?"
वह और मैं दोनों सहमत थे कि यह आतंकवादी हमला ही प्रतीत होता है।
और उससे उसके बाद आने वाली सभी चीज़ों के लिए एक आधार बन गया।
मेरे और डिक चेनी के सामने,
यह स्पष्ट था कि यह हमारे देश को बुरी तरह नुकसान पहुँचाने के लिए
एक पूरी तरह सुनियोजित हमला था।
मैं अपने दफ़्तर में था।
सुबह के 9:16 बजे - न्याय विभाग वाशिंगटन, डी.सी.
मेरे सहायक ने आकर मुझे कहा, "बारबरा फ़ोन पर आपसे बात करना चाहती हैं।"
मैंने चैन की साँस ली कि वह ज़िंदा है।
पर तभी उसने मुझसे कहा उसके विमान का अपहरण कर लिया गया है
और फिर लाइन कट गई।
अमेरिकन एयरलाइन्स77
मैं जॉन थॉमस, ऑप्स मैनेजर बोल रहा हूँ।
मेरे विचार में हमें यह बात सबको तुरंत बतानी होगी।
अमेरिकन 77 चार्ल्स्टन, पश्चिमी वर्जिनिया के पश्चिम में था
जब वह हमारे रेडार से गायब हो गया।
हमें अब लगता है कि शायद उस विमान का अपहरण हो गया होगा।
वर्ल्ड ट्रेड सेंटर की घटनाओं से लगता है
कि शायद एक और विमान हमारे नियंत्रण से बाहर कहीं घूम रहा है।
राष्ट्रपति बुश बारबरा को जानते थे। उससे दो दिन पहले ही वह टेलीविज़न पर...
बारबरा ओल्सन वकील
...उनके समर्थन में बोल रही थी।
राष्ट्रपति बुश सही हैं। बच्चों को पढ़ना सीखना ही होगा नहीं तो उनका भविष्य अंधकारमय होगा।
शिक्षा का विषय उनकी कार्यसूची का सबसे महत्वपूर्ण अंश है। उनके पास...
और उनके प्रशासन के सभी नेता लोग जानते थे बारबरा कौन है।
इस तीसरे अपहरण से अनजान,
राष्ट्रपति और उनके सहायक अभी भी पहले दो हमलों की जानकारी इकट्ठी करने के लिए
हाथ-पैर मार रहे थे।
सब लोग फ़ोन पर फ़ोन कर रहे थे,
पता करने की कोशिश कर रहे थे क्या हो रहा था।
अमूमन, किसी महत्वपूर्ण, घटित हो रही घटना के समय,
प्रेस को ऐसी बहुत सी चीज़ों की जानकारी होती है जो सरकार को नहीं होती,
क्योंकि प्रेस के कैमरे सब जगह होते हैं।
टीवी स्टेशन अब जो प्रसारित कर रहे थे, वह बहुत ज़रूरी जानकारी थी।
एक पुनःप्रसारण शुरू हुआ,
और राष्ट्रपति ने झटके से घूम कर उधर देखा जहाँ डैन इशारा कर रहा था,
जब विमान टावर से टकराया।
और तुम तनाव महसूस कर सकते थे जब लोग फ़ोन करना बंद कर रहे थे,
अचानक से देखने के लिए, चूँकि हम पहली बार देख रहे थे।
सब लोग स्तब्ध थे।
और हमारा बेहद शांत, ख़ूबसूरत दिन
ऐसा दिन बन गया जिसमें हमारी दुनिया अप्रत्याशित रूप से बदल गई।
जहाँ एक ओर राष्ट्रपति न्यूयॉर्क के हमलों की दहशत से रूबरू हो रहे थे...
अमरीका के आकाश में संकट गहराता जा रहा था।
सुबह के 9:25 बजे - हवाई यातायात संचालन नियंत्रण केंद्र - वर्जीनिया
हमने उस समय कुछ ऐसे कदम उठाए
जिससे उड़ान भरने वाले विमानों की संख्या को सीमित कर दिया।
मैंने देश में सब विमानों के उड़ने पर प्रतिबंध लगा दिया।
उस समय क़रीब 4,000 विमान हवा में थे।
बेन स्लाइनी - राष्ट्रीय ऑपरेशन्स मैनेजर केंद्रीय वायुयान चालन प्रशासन 2001-2002
मैं जानता था, कम से कम मेरा अनुमान था कि यह किसी एक अकेले पागल अपहरणकर्ता का काम नहीं था।
यह कुछ लोगों के समूह ने मिल-जुल कर किया है।
यूनाइटेड एयरलाइन्स93
जब हवाई यातायात नियंत्रक एक अभूतपूर्व स्थिति का सामना कर रहे थे,
एक चौथे विमान की कॉकपिट में अतिक्रमण हुआ।
यूनाइटेड 93। वह विमान आपसे थोड़ा दाईं ओर है।
क़रीब 19 किलोमीटर पूर्व जाता हुआ, 3-7-0।
ऐसा कुछ दिखाई नहीं दे रहा। हम ढूँढ रहे हैं। यूनाइटेड 93।
अरे!
मेडे...
तुम्हें यूनाइटेड 93 दिखा?
लगता है वह नीचे चला गया है।
यूनाइटेड 93, पुष्टि करो 3-5-0।
क्या शार्डौं के दक्षिण में तुम्हें यूनाइटेड 93 नज़र आया?
कुछ अजीब आवाज़ें सुनाई दी हैं। हम संपर्क करने की कोशिश कर रहे हैं।
-तुम्हारा संपर्क हुआ? -नहीं।
जहाँ यूनाइटेड 93 अपहृत होने वाला अगला विमान था,
राष्ट्रपति बुश देश को संबोधित करने के लिए आए,
अभी भी हमलों के संपूर्ण स्वरूप के बारे में अनिश्चित।
देवियों और सज्जनों, यह अमरीका के लिए एक मुश्किल की घड़ी है।
आज हमें एक राष्ट्रीय त्रासदी का सामना करना पड़ा है।
मैं हवाई यातायात नियंत्रण केंद्र,
पश्चिमी क्षेत्र से ड्यूटी पर टीएमओ बोल रहा हूँ।
मैं चाहता हूँ सभी यातायात प्रबंधन इकाइयाँ इस समय उड़ रहे
सभी विमानों की सूची बनाएँ।
सुनिश्चित करो कि ऐसा कोई विमान नहीं है जिसके बारे में पता ना हो।
मैंने अपने स्टाफ़ से कहा कि देश के सभी संस्थानों से कहें,
कि वे हमें ऐसे किसी भी विमान के बारे में बताएँ जो उन्हें संदेहास्पद लगता है।
मैंने वास्तव में उस समय हवाई क्षेत्र बंद करने के बारे में सोचा,
पर उससे होने वाली उथल-पुथल के बारे में सोच कर मैं झिझक गया।
दो विमान वर्ल्ड ट्रेड सेंटर से टकरा कर ध्वस्त हो गए हैं।
बारबरा ने फिर मुझे फ़ोन किया,
और मुझे उसे उन दो विमानों के बारे में बताना पड़ा
जिन्हें वर्ल्ड ट्रेड सेंटर से टकराया गया था।
हमने कुछ प्यार भरी बातें कीं
और लाइन फिर से कट गई।
और अब, आप मेरे साथ कुछ पल का मौन रखें।
कृपया बैठ जाइए। बैठे रहिए।
विमान में बम है।
क्लीवलैंड केंद्र जवाब दें। आपकी बात स्पष्ट नहीं है।
कृपया दोहराइए, धीरे-धीरे।
यूनाइटेड 93 में एक बम हो सकता है।
क्या आप कुछ और जानकारी दे सकती हैं
कि आपको क्यों लगता है वहाँ बम हो सकता है?
वह हमारी रेडियो आवृत्ति पर चिल्लाकर कह रहा है।
ठीक है।
मैं एक कक्षा से, जहाँ एक बच्चा पढ़ रहा था,
बहुत थोड़े समय में उस मनःस्थिति में पहुँच गया था कि अमरीका पर हमला हो रहा है।
भगवान पीड़ितों का, उनके परिवारों और अमरीका का भला करे। बहुत-बहुत धन्यवाद।
हमें राष्ट्रपति को सारासोटा से निकाल कर किसी सुरक्षित जगह ले जाना होगा।
हमें जितनी जल्दी हो सके, विमान तक पहुँचना होगा
क्योंकि राष्ट्रपति के लिए इस समय सबसे सुरक्षित स्थान होगा,
जब तक हमें पता नहीं चल जाता क्या हो रहा है, उन्हें हवा में ले जाना।
हम तुरंत वहाँ से निकले, अपने मोटरों के काफ़िले में गए,
और आधिकारिक निर्णय लिया गया: हम बहुत तेज़ गति से जाएँगे।
सभी चौराहों पर बैरियर लगाकर उन्हें बंद कर दिया जाएगा
ताकि किसी भी तरह के आत्मघाती हमलों आदि की चिंता ना करनी पड़े।
मुझे वास्तव में एहसास तब हुआ जब मैं लेमोज़ीन में बैठ कर एयर फ़ोर्स वन की ओर जा रहा था।
मुझे तुरंत कड़ी सुरक्षा के दायरे में डाल दिया गया था।
हम बंदूक से निकली गोली की तरह जा रहे थे।
और मैंने अपनी बाईं ओर देखा तो मुझे पता चला,
हमें चार पुलिस की गाड़ियों ने घेरा हुआ था, दो आगे और दो पीछे।
कार्ल रोव - राष्ट्रपति के वरिष्ठ सलाहकार 2001-2007
एक तरह से, दोनों ओर से रक्षा कर रहे थे।
सीक्रेट सर्विस ने कहा,
"हमें चिंता थी कि कोई कार बम हमारे मोटरों के काफ़िले को ना रोके,
और हम चाहते थे बम 15-20 फीट और दूर फटे
ताकि राष्ट्रपति को बचने का ज़्यादा मौक़ा मिले।"
काफ़ी गंभीर विचार था।
राष्ट्रपति की सुरक्षा की चिंता बढ़ने के साथ...
उप राष्ट्रपति की सुरक्षा भी बढ़ा दी गई।
सुबह के 9:36 बजे - व्हाइट हाउस वाशिंगटन, डी.सी.
दरवाज़ा ज़ोर से खुला,
और मेरा एक सीक्रेट सर्विस एजेंट, जिमी स्कॉट, तेज़ी से अंदर आया।
उसने अपना एक हाथ, दायाँ, मेरे पीछे मेरी बेल्ट पर रखा,
दूसरा हाथ मेरे कंधे पर रखा,
और लगभग मुझे उठा कर, मुझे दरवाज़े की ओर लेकर चला।
एजेंट ने मुझे बताया था कि एक विमान आ रहा है।
पर यह स्पष्ट नहीं था वह कितनी दूर था...
लुइस 'स्कूटर' लिबी - उप राष्ट्रपति का चीफ़ ऑफ़ स्टाफ़ 2001-2005
...पर 500 मील प्रति घंटे की गति से, ज़्यादा समय नहीं लगता
किसी चीज़ को तुम्हारे दरवाज़े तक पहुँचने में।
हंट्रैस आइडी। मैं आपकी क्या मदद कर सकती हूँ?
हमारी नई रिपोर्ट, विमान को व्हाइट हाउस के दक्षिणपूर्व में क़रीब साढ़े नौ कि.मी. दूर देखा गया।
व्हाइट हाउस के दक्षिणपूर्व में क़रीब साढ़े नौ कि.मी. दूर?
हाँ। साढ़े नौ दक्षिणपूर्व।
जिमी मुझे वेस्ट विंग में सीढ़ियों से नीचे
बाहर हॉल में ले गया।
एजेंट को आदेश था कि हमें नीचे
पीईओसी, आपातकालीन केंद्र की ओर ले जाए।
मैं जिमी को जानता था और मुझे पता था ये लोग प्रशिक्षित हैं।
और अगर वह इस तरह चल रहा है, तो बेहतर होगा मैं उसके पीछे जाऊँ।
वैसे भी, मेरे पास कोई ज़्यादा विकल्प नहीं था।
विमान दूर जा रहा है।
व्हाइट हाउस से दूर जा रहा है?
-हाँ। -दूसरी ओर जा रहा है।
तुम्हें पता है किस तरह का विमान है, या वह कौन है?
कुछ नहीं। मेरे पास कोई सुराग नहीं है। कुछ नहीं पता।
बहुत उलझन थी कि क्या हो रहा है,
बहुत उलझन थी कि विमान कहाँ पर हैं।
उस समय, समस्या का एक हिस्सा था
किसी तरह जान पाना कि यह हमला कितना बड़ा होने वाला है?
अब एक अनजान विमान के कैपिटल के ऊपर होने के कारण,
हवाई यातायात नियंत्रकों ने कॉल साइन गोफ़र 06 वाले एक मालवाहक विमान से कहा कि वह
पता करने की कोशिश करे वह कौन सा विमान है।
गोफ़र 06, वह विमान तुमसे ग्यारह बजे की दिशा में
क़रीब 8 कि.मी. दूर, तेज़ी से उड़ता हुआ उत्तर दिशा की ओर जा रहा है।
प्रकार और ऊँचाई अज्ञात।
गोफ़र 06। हमें विमान नज़र आ रहा है, बारह बजे की दिशा में।
पता चला किस प्रकार का विमान है? दिखा?
वह 757 लग रहा है, सर।
पहली चीज़ दिमाग़ में यह आई,
कि वे केवल न्यूयॉर्क ही नहीं, वाशिंगटन पर भी हमला करने वाले हैं।
वह विमान अभी भी नीचे जा रहा है,
और लगता है, नीचे जाना बंद करके अब उत्तरपूर्वी दिशा में जा रहा है।
तुम्हारे पास यह कहने का भी समय नहीं है कि, "हे भगवान। हमारे साथ क्या हो रहा है?"
हर विमान एक मिसाइल बन गया था।
सुबह के 9:37 बजे - पेंटागन वाशिंगटन, डी.सी.
-वाशिंगटन, गोफ़र 06 बोल रहा हूँ। -गोफ़र 06, बोलो।
लगता है वह विमान पेंटागन से टकरा गया है, सर।
-दिखा वहाँ क्या हुआ? -हाँ। वह पेंटागन में चला गया।
लगता है वह पेंटागन में चला गया।
विमान इमारत के अंदर चला गया।
मैं परिस्थिति कक्ष में गई
ताकि राष्ट्रीय सुरक्षा समिति के सदस्यों से मिल सकूँ...
-पीछे जाते रहो। -...पीछे। पीछे जाते रहो।
कॉलिन पॉवेल अमेरिकी राज्य संगठन की मीटिंग के लिए पेरू गए हुए थे।
उन्होंने कहा, जॉर्ज टेनेट, सीआईए के निदेशक, पहले ही बंकर में जा चुके थे।
और उन्होंने कहा, "हम सेक्रेट्री रम्सफ़ेल्ड से संपर्क नहीं कर पा रहे।
उनके फ़ोन की घंटी बजे जा रही है, बजे जा रही है।"
और हमने टेलीविज़न पर देखा, एक विमान पेंटागन से टकरा गया था।
फिर मैंने राष्ट्रपति को फ़ोन किया। उन्होंने कहा, "मैं वापस आ रहा हूँ।"
और मैंने कुछ ऐसा किया जो मैंने उससे पहले कभी नहीं किया था और आगे भी नहीं करूँगी।
मैंने अमरीका के राष्ट्रपति से ऊँची आवाज़ में बात की।
मैंने कहा, "आप जहाँ हैं वहीं रहिए। हम पर हमला हो रहा है।"
अच्छा, सभी यूनिट जो पेंटागन की ओर जा रहे हैं,
ध्यान रखना।
यह संभावित आतंकवादी हमला हो सकता है।
उस समय मुझे एहसास हुआ कि हम तो युद्ध कर रहे हैं।
पहला विमान एक दुर्घटना थी, दूसरा वाला हमला था,
और तीसरा विमान युद्ध की घोषणा थी।
हे भगवान।
हम वाशिंगटन की लाइव तस्वीर देख रहे हैं
और पेंटागन से धुआँ निकल रहा है।
मैं पेंटागन से तीन कि.मी. दूर, एक सरकारी दफ़्तर में बैठा हूँ।
मुझे पता था क्या होने वाला है और फिर मैंने वह देख लिया।
और फिर मुझे पता चल गया कि मेरा सबसे बड़ा डर सच था।
कि वह वही अमेरिकन एयरलाइन्स का विमान होगा जिसमें बारबरा थी।
हमें नहीं पता कि यह किसी बम का नतीजा है
या यह एक और विमान है
जिसने अमरीका की शक्ति के एक प्रतीक पर निशाना लगाया है।
बहुत ही बेबस सा महसूस हो रहा था,
कि इस तरह की समझ ना आने वाली चीज़ इस देश के साथ हो गई है।
बहुत ही दहशत भरा भयंकर एहसास था।
जब मुझे ख़बर मिली कि अमेरिकन 77 पेंटागन से टकरा गया है,
तब फिर उस समय मैंने सब कुछ बंद कर दिया।
आदेश था कि सभी विमानों को अपने सबसे नज़दीकी एयरपोर्ट पर उतारा जाए,
चाहे उनका अंतिम गंतव्य स्थान जो भी हो।
सब लोग, आदेश सुनने के लिए तैयार रहिए। यह नियंत्रण केंद्र है।
नियंत्रण केंद्र का आपसे निवेदन है, कि जितनी जल्दी हो सके,
वे चाहते हैं सभी विमान ज़मीन पर आ जाएँ।
सभी विमान, चाहे उनका गंतव्य स्थान जो भी हो, जितनी जल्दी हो सके, लैंड कर जाएँ।
हवाई क्षेत्र पर नियंत्रण पाने के लिए यह अंतिम कदम था जो मैं ले सकता था।
मैंने सोचा, "अगर हम सबको आकाश से निकाल लेंगे,
तो जो थोड़े बच जाएँगे, उनसे निबटा जा सकता है।"
मैं कल्पना भी नहीं कर सकता था कि बहुत ज़्यादा बचेंगे जिनसे समस्या होगी।
अब ऐसा प्रतीत हो रहा है,
शायद इस देश पर हमला हो रहा है,
किसी अज्ञात शक्ति द्वारा।
मैं कहूँगा, निस्संदेह।
अब यहाँ हम तस्वीरें देख रहे हैं।
वाशिंगटन को देख रहे हैं, हम ऐग्ज़ेक्टिव ऑफ़िस बिल्डिंग से देख रहे हैं,
जिसे व्हाइट हाउस के साथ खाली करवाया जा रहा है...
नदी के पार हमें पेंटागन से उठते धुएँ के गुबार दिखाई दे रहे हैं।
मुझे याद है घर से देखते हुए, चारों तरफ़ हड़बड़ाहट नज़र आ रही थी।
केरन ह्यूज़ राष्ट्रपति की काउन्सलर 2001-2002
मुझे पता था मुझे दफ़्तर पहुँचना है पर यह समझ नहीं आ रहा था वहाँ कैसे पहुँचूँ।
वे डाउनटाउन वाशिंगटन को पूरा बंद कर रहे थे।
मैं अपनी चीफ़ ऑफ़ स्टाफ़ से फ़ोन पर बात कर रही थी, जो व्हाइट हाउस में मेरा दफ़्तर चलाती थी,
और उसने कहा, "केरन, मुझे जाना होगा। वे हमें यहाँ से निकल जाने के लिए कह रहे हैं।"
तो मैंने कहा, "तो फिर जाओ!"
अनुमान यह लगाया जा रहा था
कि उनका एक निशाना व्हाइट हाउस भी हो सकता है।
और सीक्रेट सर्विस ने सभी को वहाँ से चले जाने के लिए कहा।
-सब लोग, पीछे हटो। -जो ज़रूरी लोग नहीं हैं, जाओ! बाहर निकलो!
यह असली ख़तरा है। चलो यहाँ से।
आवाज़ों की उग्रता और तीव्रता बढ़ती गई।
जेनिफ़र मिलरवाइज़ - व्हाइट हाउस की सहायक प्रेस सेक्रेट्री 2001-2001
हमें बार-बार कह रहे थे, जल्दी चलो, निकलो यहाँ से।
भीड़ मत लगाओ। अपने-अपने घर जाओ।
मुझे याद है मेरी एक महिला से नज़र मिली
जो सीक्रेट सर्विस का हिस्सा थी, और मुझे याद है वह मुझ पर चिल्लाई,
"अपने ऊँची एड़ी के जूते निकालो और भागो।"
वह 747 ठीक नहीं लग रहा।
बारह बजे की दिशा में बिल्कुल ऊपर है। वह तेज़ी से मोड़ रहा है। उफ़।
-रुको ज़रा। -वे कैपिटल की ओर उड़ रहे हैं!
सब लोग कैपिटल से दूर भागो।
वाशिंगटन की सड़कों पर, सड़क के बीच में कारें रुकी हुई थीं...
मैरी मेटलिन - उप राष्ट्रपति की काउन्सलर 2001-2002
...चलते इंजन, दरवाज़े खुले हुए थे।
लोग चारों ओर भाग रहे थे। बहुत धुआँ था।
जैसे "मैड मैक्स" फ़िल्म का कोई दृश्य हो।
...आप सब, पीछे होकर दूर हटिए।
समझ रहे हैं? आपको पीछे होकर दूर जाना होगा।
जहाँ अमरीका के इतिहास में पहली बार उसका हवाई क्षेत्र बंद किया गया था,
और कैपिटल को डर ने जकड़ा हुआ था,
राष्ट्रपति की सुरक्षा को लेकर एक नया ख़तरा चिंता का कारण बन गया था।
जैसे ही हम एयरपोर्ट पहुँचे,
हमें जानकारी मिलने लगी कि एयर फ़ोर्स वन को भी निशाना बनाया जा सकता है।
रनवे के आख़िर में कोई हो सकता है जो शायद ख़तरा बन जाए।
स्टिंगर मिसाइल या किसी तरह की
उच्च शक्ति वाली राइफ़ल के साथ भी कोई हो सकता है।
बहुत अफ़रा-तफ़री थी
कि सबको जल्दी से जल्दी विमान में चढ़ाया जाए।
वे हम पर चिल्ला रहे थे, "जल्दी करो," ताकि हम जल्दी से विमान में चढ़ें।
मुझे याद है सीढ़ियाँ चढ़ते हुए डर लग रहा था,
और फिर एक बेमेल सा ख़्याल आया,
"पहले कभी मुझे किसी राष्ट्रपति के साथ होने में डर नहीं लगा।"
मुझे याद है एयर फ़ोर्स के कुछ जवानों ने विमान के दरवाज़े पर मेरा अभिवादन किया
और वे बुरी तरह घबराए हुए थे।
तो कर्नल टिलमैन ने मुझसे कहा,
"मैं घूम कर दूसरी दिशा में उड़ा सकता हूँ,
पर कभी किसी 747 ने इतने सीधे कोण पर उड़ान नहीं भरी होगी,
और सुनिश्चित करना कि राष्ट्रपति बैठे हों।"
मैंने कहा, "वह सब मैं देख लूँगा। तुम बस यह करो।"
निर्णय लिया गया कि रनवे के आख़िर के ख़तरे से बचने के लिए
विमान को घुमा दिया जाए
और उसे उसकी सबसे अधिक क्षमता पर उड़ाया जाए।
कर्नल मार्क टिलमैन कमांडर, एयर फ़ोर्स वन 2001-2009
तो हमने उसे फ़ुल पावर पर डाला। विमान बहुत हल्का था, कम से कम यात्री।
ध्येय था कि हवा में पहुँचें और तेज़ी से वहाँ से निकल जाएँ।
मेरी सीट क़रीब 18 मीटर दूर थी और मैं वहाँ खड़ी थी,
और केवल मैं ही थी जिसने बैठ कर सीट-बेल्ट नहीं लगाई हुई थी।
तो मैं वहाँ राष्ट्रपति के साथ खड़ी थी,
और इंजनों की ज़ोर से आवाज़ और हम उस ऊँची आवाज़ के साथ रनवे पर तेज़ी से निकल गए।
और मैं सोच रही थी, "यह अविश्वसनीय है। विमान ऐसे टेकऑफ़ नहीं करता।"
और मैंने अपना पैर राष्ट्रपति की मेज़ के साथ टिकाया और मेरी पीठ दीवार के साथ लगाई
और ख़ुद को उसके साथ दबा लिया।
राष्ट्रपति अपनी बाँह के सहारे झुके हुए थे।
और हम ऐसे कोण पर टेकऑफ़ कर रहे थे जैसा मैं फिर कभी अनुभव नहीं करना चाहती।
मुझे भारहीनता महसूस हुई।
मैं बुरी तरह डरी हुई थी।
वह सब के लिए बहुत भावपूर्ण अनुभव था।
मैंने शांत और संतुलित रहने की कोशिश की।
पर कुछ लोग तेज़ साँसें ले रहे थे या...
"पर हम करेंगे क्या?"
और एक-दूसरे को देख कर सबका डर बढ़ता जा रहा था,
और मैं नहीं चाहता था उससे उस निर्णय लेने पर कोई असर हो
जो राष्ट्रपति को लेने पड़ने थे।
तो हमने कुछ लोगों को तो दूर रखा।
मैं बस जानकारी इकट्ठी करने की कोशिश कर रहा था
ताकि फिर मैं उचित निर्णय लेना शुरू कर सकूँ।
राष्ट्रपति ने मुझसे कहा, "मैं चाहता हूँ, तुम जॉर्ज टेनेट को फ़ोन करो"...
वह सीआईए के निदेशक, मेरे बॉस हैं...
"और जॉर्ज से कहो अगर उसे कुछ भी पता चलता है कि यह किसने किया है
तो सबसे पहले मुझे बताए।"
जबकि राष्ट्रपति हमलों की जानकारी पाने के लिए अधीर थे,
उनके सामने एक नई चुनौती आ गई।
उस दिन एयर फ़ोर्स वन पर संचार उपकरणों के साथ
हमें बहुत समस्याएँ आईं।
जिस फ़ोन से राष्ट्रपति का उप राष्ट्रपति और व्हाइट हाउस के नीचे बने बंकर में बैठे
बाकी लोगों के साथ संपर्क होना था, वह बार-बार ख़राब होता रहा।
मुझे याद है राष्ट्रपति का बार-बार निराशा के साथ फ़ोन को कान से दूर करना।
तो हमारे पास सारा समय संचार व्यवस्था नहीं थी।
लाइव फ़ॉक्स न्यूज़ अलर्ट
टीवी का रिसेप्शन। एयर फ़ोर्स वन में सैटलाइट टीवी नहीं था।
तो हमें टीवी की कवरेज तभी मिलती थी
जब हम शहरों के ऊपर से उड़ते थे जहाँ ज़मीन पर लगे एन्टीना के
सिगनल इतने ज़ोरदार और ताक़तवर होते थे
कि हम 40,000 फ़ीट ऊपर आकाश में वह सिगनल पकड़ पाएँ।
जब हम इन अलग-अलग स्थानीय टीवी क्षेत्रों से गुज़रते थे
और टीवी चलता था, तो तस्वीर झिलमिलाती थी और...
उसमें अजीब चीज़ यह थी कि वह स्थिर तस्वीर नहीं थी।
टीवी चलता था तो हम सब का पूरा ध्यान उस पर होता था
क्योंकि हमें नई, ताज़ी जानकारी मिल रही होती थी।
और फिर, जब हम आगे उड़ जाते थे और सिगनल ख़त्म हो जाता था,
तो टीवी की स्क्रीन धुँधली हो जाती थी।
कमाल की बात है कि जानकारी पाने के लिए सबसे बुरी जगह वह थी
जहाँ पर जानकारी मिलने के तरीके विशेष तौर पर स्थापित किए होने चाहिए थे
ताकि अमरीका के राष्ट्रपति को बेहतरीन जानकारी मिल सके।
अब, संयोगवश,
हमले शुरू होने के केवल 73 मिनट बाद,
एयर फ़ोर्स वन पर टेलीविज़न का सिगनल इतनी देर के लिए स्थिर हो गया
कि उस पर तस्वीर पूरी तरह बन सके।
सुबह के 9:59 बजे - लोअर मैनहटन न्यूयॉर्क
दूसरा टेक। दूसरा टेक, दो में, एक।
इस समय हम वर्ल्ड ट्रेड सेंटर के तले के इतना क़रीब ही जा सकते हैं।
आप देख सकते हैं यहाँ फ़ायरमैन, पुलिस अफ़सर, एफ़बीआई एजेंट वगैरह मौजूद हैं।
और आप दोनों टावरों को देख सकते हैं...
एक ज़ोरदार धमाके के साथ हम पर मलबे की बौछार शुरू हो गई है। हमें यहाँ से निकलना होगा!
ओह, नहीं!
-हे भगवान! -ओह, नहीं!
हे भगवान!
अरे, बाप रे। अरे, यार।
अरे, यार!
-ओह, य... अरे। -भागो! जल्दी करो!
अपने पीछे ध्यान दो।
अरे, बाप रे।
वे तस्वीरें मेरे दिमाग़ में छप चुकी हैं।
एयर फ़ोर्स वन पर विमान के उड़ने के अलावा और कोई आवाज़ नहीं थी।
मैं काँप गया था।
और वह बहुत भयानक था।
-जहाँ हो वहीं रहो। -जहाँ हो वहीं रहो, यार।
जहाँ हो वहीं रहो।
हम सब स्तंभित थे।
तुम केवल दहशत से भरे हुए देख सकते थे और कोई कुछ नहीं बोला।
केवल यह विचार कि उस एक क्षण में
कितनी मौतें हो गईं होंगी।
मैंने जो देखा, वह था एक ऐसा आदमी जो अपनी विभिन्न भावनाओं को काबू में रखने की
पूरी कोशिश कर रहा था।
एक भावना जिस पर शायद काबू पाना उनके लिए ज़्यादा से ज़्यादा मुश्किल होता गया,
वह था गुस्सा।
इस विचार का दिमाग़ में घूमते जाना...
"तुम्हें लगता है यह करके तुम बच जाओगे?"
मुझे पता था अगर हम पर हमला हो रहा है,
तो राष्ट्रपति होने के नाते मेरा काम था देश की रक्षा करना।
और तब तक तो मुझे यह भी नहीं पता था ये लोग कौन हैं।
करने वाले कामों की सूची में एक था उन्हें उनके किए की सज़ा देना।
मैं डीसी अपने घर जाना चाहता था।
मैं कमांडर इन चीफ़ हूँ
और जहाँ यह सारी मुठभेड़ चल रही थी, मैं वहाँ उसके बीच होना चाहता था।
मैंने कहा, "हम यह नहीं कर सकते।
जब तक हम व्हाइट हाउस और डीसी को सुरक्षित ना कर लें,
हमें किसी और जगह जाना पड़ेगा।"
उन्हें किसी असुरक्षित जगह लेकर जाने का तो सवाल ही पैदा नहीं होता था।
मैंने सुझाव दिया कि हम पूर्व नहीं, पश्चिम की ओर चलें।
अचानक मुझे विमान घूमता हुआ महसूस हुआ, उत्तरपूर्वी दिशा से दूसरी ओर।
और मैंने एंडी को बुलाकर कहा, "एंडी, चलो, डीसी चलते हैं।"
उसने कहा, "सही यही होगा कि हम ना जाएँ।"
राष्ट्रपति से कहा कि हम बार्क्सडेल एयर फ़ोर्स बेस चलेंगे,
और जो हो रहा है, उस पर थोड़ी और जानकारी प्राप्त करेंगे।
हम अमरीकी लोगों के लिए कोई संदेश रिकॉर्ड कर सकते हैं।
पहले ही एक स्थापित प्रक्रिया के तहत
उन्हें अत्यंत सावधान रहने को कह दिया गया है।
पर राष्ट्रपति अटल थे कि वह वाशिंगटन वापस जाना चाहते हैं।
वह मुझे कह रहे थे,
"मैं अमरीका का राष्ट्रपति हूँ। हम वाशिंगटन, डीसी वापस जाएँगे।"
और मैंने कहा, "आपको यह फैसला अभी नहीं लेना चाहिए।
मुझे नहीं लगता आपको अभी यह फैसला लेना चाहिए।
हमें पहले और जानकारी प्राप्त करनी होगी।"
और उन्होंने कहा, "मैं यह फैसला अभी ले रहा हूँ।"
मेरी राष्ट्रपति से बात हुई
और उनके लिए मेरी सलाह थी कि वह अभी वापस ना आएँ।
वाशिंगटन और न्यूयॉर्क पर हमला हो रहा था
और यह ज़रूरी था कि हम दोनों, राष्ट्रपति और उप राष्ट्रपति,
अलग-अलग जगह पर रहें।
विमान में एंडी कार्ड ने और फ़ोन पर मैंने
उन्हें किसी तरह मनाया।
"अभी नहीं। अभी नहीं।"
क्योंकि हमें कुछ पता नहीं था।
मेरे मन में और उनके मन में भी, किसी तरह का संदेह नहीं था
कि मैं कमांडर इन चीफ़ हूँ।
इसलिए यह बहुत ज़रूरी था कि मेरी टीम में ऐसे लोग हों जो समझें
कि चेन ऑफ़ कमांड क्या है और राष्ट्रपति की क्या भूमिका है।
पर, कहने की ज़रूरत नहीं है,
सुरक्षा बलों के लिए सरकार की निरंतरता बहुत ज़रूरी चीज़ थी।
हम बस ख़ुश थे कि राष्ट्रपति सहमत हो गए
कि वह वाशिंगटन, डीसी वापस जाने के मुद्दे पर ज़िद नहीं पकड़ेंगे,
और इस पर भी कि जब हम बार्क्सडेल जाएँगे तो हमें फिर से इकट्ठा होने का मौक़ा मिलेगा
और हम कोई योजना तैयार कर सकते हैं कि हम क्या करेंगे।
वह विमान हमारे नीचे है।
नंबर 56865, क्लीवलैंड सेंटर, सुन लिया।
मुझे आपसे कुछ पूछना है। एक बोइंग 757 है।
आपको क्या वह ऊपर नज़र आ रहा है, सर, और अगर आप मुझे उसकी ऊँचाई बता सकें?
दक्षिणपूर्वी दिशा में जा रहा है।
हमें मिल गया।
वह हमसे पीछे है और केवल 1000 फ़ीट हमारे ऊपर है।
यूनाइटेड एयरलाइन्स93
अब केवल एक ज्ञात अपहृत विमान आकाश में है।
नियंत्रक एक और विमान से बात करके उसका पता लगा रहे हैं।
अच्छा, वह नीचे आ रहा है। वह अब हमारी ऊँचाई के क़रीब आ रहा है।
अब वह हमें दिखाई दे रहा है, हाँ।
नंबर 56865, मेरी सलाह है, उस विमान से दूर रहो।
जितनी तेज़ हो सके, उत्तर दिशा की ओर जाओ।
पर केवल नियंत्रक ही सीमित जानकारी के साथ नहीं जूझ रहे थे।
व्हाइट हाउस के बंकर के अंदर बैठे लोगों की भी यही स्थिति थी।
चारों तरफ़ युद्ध के समय की अनिश्चितता का माहौल था।
उन विमानों के बारे में अलग-अलग फ़्लाइट नंबर...
जॉशुआ बोल्टन - व्हाइट हाउस डिप्टी चीफ़ ऑफ़ स्टाफ़ 2001-2004
...इधर-उधर बताए जा रहे थे जिन पर संदेह था।
हमें नियमित सूचनाएँ मिल रही थीं कि कितने विमान अभी भी हवा में हैं,
कितनों के बारे में कोई जानकारी नहीं है।
कोई विमान यहाँ आ रहा है, कोई वहाँ जा रहा है।
मुझे ख़बर मिली कि स्टेट डिपार्टमेंट में एक कार बम फट गया है।
बहुत सी ख़बरें इधर-उधर फैली हुई थीं,
और उनमें से ज़्यादातर सही नहीं थीं।
अब वह क्या कर रहा है, सर?
लगता है वह थोड़ा उत्तर दिशा की ओर मुड़ रहा है। क्या आपको भी यही लग रहा है?
यही है। लगता है अब वह डोल रहा है।
बंकर में सबसे ज़्यादा चिंता
यह थी कि पता नहीं आतंकवादियों ने कितने विमानों को हथियार बना लिया है
और वे अमरीका में अन्य निशानों की ओर बढ़ रहे होंगे,
और हम उन सबसे कैसे निबटें।
क्योंकि हमें कुछ पता नहीं था।
वह दायें-बायें हो रहा है।
धन्यवाद, सर।
यह आपको किसी निर्देश-पुस्तिका में लिखा नहीं मिलेगा
कि ऐसी स्थिति में क्या करना चाहिए।
वास्तव में, उस समय हम बस अपनी समझ से जो ठीक लग रहा था, वह कर रहे थे।
नॉर्मन मिनेटा परिवहन सचिव 2001-2006
मैं उप राष्ट्रपति के ठीक सामने बैठा था
जब सहायक सैनिक अधिकारी अंदर आया
और उसने बताया कि एक और विमान दक्षिण में वाशिंगटन की ओर जा रहा है।
माना गया कि वह एक अपहृत फ़्लाइट है।
मेरे ख़्याल से वह यूनाइटेड 93 निकली।
उसने उप राष्ट्रपति से सैन्य विमानों द्वारा हमले की अनुमति मांगी।
उस समय उप राष्ट्रपति ने एक बहुत फ़ौजी वाक्य बोला।
लेफ़्टि. कमांडर डग कॉक्रेन - उप राष्ट्रपति के सहायक सैनिक अधिकारी 2001-2003
"टेक द ट्रैक।"
कमरे में मौजूद सब लोगों को पता था इसका क्या मतलब है।
"उस विमान को गोली मार दो।"
कमरे में चुप्पी छा गई जब तक लोग समझ रहे थे,
कि क्या आदेश दिया गया है।
मैंने फ़ोन पर राष्ट्रपति जी से बात की।
हमने जो करने का तय किया था, उसके लिए उनकी स्वीकृति प्राप्त की।
हमें नहीं पता था आकाश में और कितने विमान हैं,
कितनों का अपहरण हो चुका है।
मैंने वह निर्णय लिया।
क्या मैं उस निर्णय से ख़ुश था? नहीं।
पर क्या मैंने वह निर्णय सहजता से लिया? हाँ।
यूनाइटेड 93। क्या उसकी कोई जानकारी मिली अब तक?
हाँ, वह नीचे चला गया है।
-नीचे चला गया? -हाँ।
वह कब उतरा? क्योंकि हमारे पास पुष्टि...
वह उतरा नहीं है।
वह नीचे वाला नीचे गया है?
हाँ, कैंप डेविड से पूर्वोत्तर में कहीं।
एक वॉच स्टैंडर्ड अंदर आया और बोला,
"लक्ष्य को ख़त्म कर दिया गया है।"
और उप राष्ट्रपति ने कहा, "विमान गिर गया?"
और उसने कहा, "लक्ष्य को ख़त्म कर दिया गया है।"
उप राष्ट्रपति ने मेरी ओर देख कर पूछा, "क्या उस विमान को हमने गिराया?"
और मैंने कहा, "मुझे नहीं पता।"
हमारे पास यह मानने का हर कारण था कि हमने ही उस विमान को गिराया है।
जिस समय बंकर के वासी यह सुनिश्चित करने की कोशिश कर रहे थे
कि क्या यूनाइटेड 93 उनकी अपनी कार्यवाही से गिराया गया है,
अचानक उनका ध्यान फिर न्यूयॉर्क की ओर गया।
एक घंटा पहले, पेट्रोल पंपों पर लोग थे
जो शहर से उठते धुएँ को देखने के लिए मुड़े।
सुबह के 10:28 बजे - लोअर मैनहटन न्यूयॉर्क
लोग दुकानों आदि से देखने के लिए निकल रहे थे।
अब लोग बड़े-बड़े झुँडों में इकट्ठे हो रहे थे।
एक कोने में मैंने कुछ लोगों को सच में हाथ जोड़ कर दुआ माँगते देखा।
जिस समय मैं मैनहटन पुल पर खड़ा था, जो बंद है...
वह पैदल आने-जाने वालों के लिए खुला था।
कुछ लोग उसके पार चल रहे हैं, पर ऐसा कोई तरीका नहीं जिससे वे...
जब मैं देख रहा था, कुछ ऐसा... ऐसा लगा जैसे इमारत ढह...
क्या वह इमारत ढह रही है?
क्या यह वर्ल्ड ट्रेड सेंटर की दूसरी इमारत ढह रही है?
हाँ, यह दूसरा टावर है। यह दूसरा...
उसमें कोई अंदर विस्फ़ोट भी नहीं हुआ। वह बस जैसे पिघल ही गई।
मेरा दिमाग़ समझ नहीं पा रहा था जो मैं देख रही थी।
यह अमरीका पर एक बहुत बड़ा हमला था।
और यह साफ़ था कि बहुत सी जानें जाएँगी।
वह बहुत कठोर पल था।
हम टीवी पर देख रहे थे, और धरती के सबसे शक्तिशाली राष्ट्र की
शक्ति के केंद्र से कुछ नहीं किया जा सकता था।
पर उस कमरे से, हमें पता लगाना था
कि और कुछ होने से रोकने के लिए हम क्या करें।
राष्ट्रीय त्रासदी की इस घड़ी में,
एयर फ़ोर्स वन से लेकर बंकर तक,
सरकार नियंत्रण वापस अपने हाथ में लेने के लिए जद्दो-जहद कर रही थी।
वहाँ के संचार उपकरण अनुपयुक्त थे>
अगर हमारे पास स्क्रीन होती...
हमें पता नहीं चल रहा था बाहर क्या हो रहा है
क्योंकि अगर हमारे पास दृश्य होता था तो कोई आवाज़ नहीं होती थी।
अगर आवाज़ होती थी, तो दृश्य नहीं होता था।
और वह बहुत ख़ौफ़नाक था।
देश को समझ नहीं आ रहा था कि क्या हो रहा है और हमें भी समझ नहीं आ रहा था।
और वह बहुत डरावना समय था।
सरकार उस तरह के समय के लिए तैयार नहीं थी।
वह बंकर भी बहुत पुराना था।
वहाँ का फ़र्नीचर और प्रौद्योगिकी कम से कम 20 साल पुराने थे।
मुझे याद है बंकर के कमांडर मुझे एक ओर लेकर गए
जब बंकर की ऑक्सीजन ख़तरनाक तरीके से कम होने लगी
क्योंकि वहाँ बहुत ज़्यादा लोग थे।
सब लोग ऊँघने लगे। मुझ लगा, "यहाँ कुछ तो गड़बड़ है।"
हमारी ऑक्सीजन ख़त्म हो गई थी
और हम अपनी ही कार्बन डाइऑक्साइड अपनी साँस में ले रहे थे या ऐसा कुछ।
हम, जैसे, ख़ुद को ही ज़हर दे रहे थे।
अंत में बहुत से लोग वहाँ से निकल कर कहीं और चले गए।
सब लोगों की उस जगह ज़रूरत नहीं थी।
जब प्रशासन बंकर की कमियों से जूझ रहा था,
एयर फ़ोर्स वन पर आने वाले एक ख़तरे की सूचना आई
जिसे तुरंत राष्ट्रपति को बताया गया।
एएफ़-1
एक फ़ोन आया जिसमें कहा गया, "अगली बारी ऐंजल की है।"
और ऐंजल एयर फ़ोर्स वन के लिए कूट शब्द है।
सबके अंदर जैसे सिहरन सी दौड़ गई।
एयर फ़ोर्स वन के लिए कूट शब्द किसे पता है?
तो जब एयर फ़ोर्स वन के पायलट, कर्नल टिलमैन, ने इसके बारे में सुना,
उसने कॉकपिट की ओर जाने वाली सीढ़ियों के नीचे एक एयर फ़ोर्स के सुरक्षा अधिकारी को
तैनात कर दिया,
और उसे हिदायत दी गई कि ऊपर कोई नहीं आएगा।
सोचो ज़रा।
अंदरूनी दायरे का भी अभ्यंतर समूह,
और पायलेट चिंतित था कि राष्ट्रपति के अपने क़रीबी लोगों में से कोई
अंदर से वार करके एयर फ़ोर्स वन को गिराने की कोशिश कर सकता है।
हम समझने की कोशिश कर रहे थे कि हम पर कैसे हमला हो सकता था।
इस समय, हमें सबसे ख़राब स्थिति की कल्पना करनी थी।
किसी ना किसी तरह, हम पर हवा में हमला होना था। तो हमें उसके लिए तैयार रहना था।
एक बार जब हमें पता चल गया कि राष्ट्रपति उनका लक्ष्य हैं,
तो हमें रत्ती भर भी मौक़ा नहीं देना था।
हम सोचते हैं, हमने सारे हथियार ले लिए हैं, ठीक है ना।
मेरा मतलब, हम जो कर सकते थे, हमने सब कर लिया था।
पर क्या पता चलता है।
राष्ट्रपति विमान में आगे की ओर बैठे थे।
विमान के बीच में सीक्रेट सर्विस और स्टाफ़ के लोग थे,
और मीडिया के लोग और बाकी मेहमान विमान में पीछे की ओर थे।
तो हमने एजेंट विमान में सामने बुलाए
और राष्ट्रपति के केबिन के पास खड़ा कर दिया
और उन्हें सुनिश्चित करना था कि कोई विमान में आगे ना आ पाए।
व्हाइट हाउस के सबसे वरिष्ठ स्टाफ़ के लोगों को भी वहाँ आने की अनुमति नहीं थी
जब तक राष्ट्रपति उन्हें ख़ुद वहाँ ना बुलाएँ।
हालाँकि विमान के ऊपर सुरक्षा कड़ी कर दी गई,
पर बाहर से होने वाले हमले का अभी भी डर था।
वैसे एयर फ़ोर्स वन किसी तयशुदा रास्ते पर नहीं जा रहा।
अच्छा।
हमें नहीं पता उन्होंने कहाँ जाने का निर्णय लिया है
पर उनके साथ अभी भी कोई लड़ाकू विमान नहीं है।
-अभी भी नहीं? -हाँ।
बाप रे।
उस समय,
निशाना हम पर सधा हुआ था।
और हमें इस पूरे हमले की सीमा अभी भी नहीं मालूम थी।
हमें नहीं पता था हम इसके शुरू में हैं, बीच में हैं या इसके अंत के क़रीब हैं।
ज़्यादातर लोग कहेंगे कि आप अपने आपको सबसे अधिक सुरक्षित
अमरीका के राष्ट्रपति के साथ महसूस करेंगे।
यह पहली बार था कि उस पर भी सवाल उठ गया।
तुम सोच रहे हो, "शायद यह इस समय सबसे अच्छी जगह नहीं है।"
और फिर अचानक, हमें एक रेडियो कॉल आई।
वे दो एफ़-16 विमान थे। "हम तुम्हारी सुरक्षा के लिए हैं।"
और वह बहुत ज़ोरदार भावना थी क्योंकि वे हमारे लोग हैं
और वे आकर विमान के साथ उड़ना शुरू हो गए।
मैं एक घुटने पर बैठा हुआ था,
मेरी बाँह खिड़कियों के नीचे बनी ताक पर थी और बाहर देख रहा था।
मुझे पता है लोगों को लगता होगा कि एयर फ़ोर्स वन के साथ हमेशा ही लड़ाकू विमान चलते हैं,
पर अमरीका के अंदर ऐसा बहुत कम होता है।
और, मेरा मतलब...
गॉर्डन जॉन्ड्रो - व्हाइट हाउस सहायक प्रेस सेक्रेट्री 2001-2003
उससे मुझे अचानक स्थिति का एहसास हुआ।
यह केवल ऐसा नहीं था कि...
वह कुछ ऐसा नहीं था जिस पर मैंने कभी विचार किया था।
एयर फ़ोर्स वन को साथ में एक लड़ाकू विमान क्यों चाहिए?
पता चला कि वह सारी ग़लतियों की श्रृंखला थी।
फ़ोन करने वाले ने "ऐंजल" शब्द बोला ही नहीं था। उसने कहा था, "अगली बारी एयर फ़ोर्स वन की है।"
एक ख़ुफ़िया अधिकारी ने वह किया जो उनके लिए नित्य की आदत थी।
उसने "ऐंजल" शब्द इस्तेमाल किया
और वह सूचना व्हाइट हाउस के नीचे बने बंकर में भेज दी,
जहाँ पर उप राष्ट्रपति थे,
और उन्होंने वह सूचना राष्ट्रपति को दे दी, यह कहते हुए कि, "अगली बारी ऐंजल की है।"
आप सोच भी नहीं सकते कितनी जानकारी ग़लत होती है
जब आप किसी संकट की घड़ी से गुज़र रहे होते हैं, कोई सोचने-समझने की हालत में नहीं होता,
और लोग हर जानकारी आगे भेज देते हैं कि कहीं सच ना हो।
हमारे पास एक सूचना आई है कि आज सुबह एक बड़ा विमान
पश्चिमी पेन्सिल्वेनिया में दुर्घटनाग्रस्त हो गया, एक बोइंग 767 जेट।
हमें नहीं पता कि क्या यह किसी तरह उससे संबंधित है
जो न्यूयॉर्क और वाशिंगटन में हुआ है।
जहाँ जनता को पता चलता है कि एक चौथा विमान, यूनाइटेड 93, दुर्घटनाग्रस्त हो गया है,
प्रशासन अभी भी पता करने की कोशिश कर रहा है
कि क्या वह उनकी किसी कार्यवाही की वजह से ध्वस्त हुआ है।
मुझे याद है उप राष्ट्रपति फ़ोन पर पेंटागन से बात करते हुए कह रहे थे,
"तुम्हें पता होना चाहिए तुमने किसी असैनिक विमान पर हमला किया है या नहीं।"
और वे बस कहते रहे, "हम पुष्टि नहीं कर सकते।"
पेंटागन ने इस चीज़ की हर तरह से जाँच-पड़ताल की होगी
ताकि सुनिश्चित कर सकें कि हमें सही जवाब मिल रहा है।
आख़िरकार, हमें बताया गया, "नहीं, हमने उस पर गोली नहीं दागी।"
यूनाइटेड 93, दरअसल, गोली मार देने का
कोई आदेश दिए जाने से भी पहले ध्वस्त हो गया था।
वह यात्री थे, सरकार नहीं जिन्होंने अपहरणकर्ताओं से मुकाबला किया था।
जैसा कि बाद में पता चला, विमान में बैठे हुए यात्री
हमसे कहीं तेज़ी से और प्रभावशाली ढंग से हरकत में आए।
लोगों का केबिन पर धावा बोलना, अपनी जान कुरबान करना,
बहुत से अन्य लोगों की जानें बचाने के लिए।
और मुझे अभी भी इस तरह के व्यक्तित्व पर अचंभा होता है।
मैं जब भी इस बारे में सोचता हूँ, अपने आँसू नहीं रोक पाता
कि उन लोगों ने उस दिन शैंक्सविल में कितना बड़ा बलिदान दिया था।
जिम कालस्ट्रोम,
एफ़बीआई के न्यूयॉर्क के दफ़्तर में एक भूतपूर्व अफ़सर, अब हमारे साथ बात कर रहे हैं।
जिम, क्या ख़्याल है आपका?
मेरे मन में सबसे पहला विचार आता है भयंकर जानी नुकसान का।
मृतकों की संख्या बहुत ज़्यादा है।
यह ऐसा दिन है, आज से 50 साल बाद,
जिसके बारे में हमारे बच्चों को पढ़ाया जाएगा,
जब अमरीकी धरती पर हमने आतंकवाद के साथ युद्ध किया।
मुझे एहसास हुआ, वैसे, जब आप यह कह रहे थे,
इस समय कुछ और भी बहुत महत्वपूर्ण है।
और एक बार फिर कहूँगा, मैं इसे सनसनीख़ेज़ नहीं बनाना चाह रहा।
अमरीका के राष्ट्रपति कहाँ हैं?
अमरीका के राष्ट्रपति ने... मुझे पता है हम नहीं जानते वह कहाँ हैं।
पर जल्दी ही, सारा देश जानना चाहेगा वह कहाँ हैं।
अमरीका का सबसे बड़ा शहर तहस-नहस हो गया है,
इसका सैन्य मुख्यालय जल रहा है
और इसके राष्ट्रपति इस समय घर से बहुत दूर हैं।
वाशिंगटन बार्क्सडेल एयर फ़ोर्स बेस
सुबह के 11:45 बजे बार्क्सडेल एयर फ़ोर्स बेस लुइज़ियाना
डीसी जाने के बजाय, हम श्रीवपोर्ट, लुइज़ियाना गए।
सच कहूँ, तो उस दिन कुछ हँसी के पल भी थे,
और उनमें से एक था जब हमने लैंड किया,
मुझे लगा हम "डॉ. स्ट्रैंगललव" फ़िल्म के किसी सेट से आ रहे हैं।
वे बॉम्बर विमान का अभ्यास कर रहे थे।
तो, वहाँ लदे हुए बॉम्बर विमान थे।
और हमें किसी तरह की गाड़ी में बिठाया गया।
राष्ट्रपति के लिए कोई बख़्तरबंद लेमोज़ीन नहीं थी।
स्वतंत्र दुनिया के नेता को सुरक्षा तक ले जाने के लिए एक नीली डॉज मिनीवैन आकर रुकी।
मुझे नहीं लगता मैंने कभी भी अमरीका के किसी भी राष्ट्रपति को मिनीवैन में कहीं जाते हुए देखा है।
और एक सैन्य ड्राइवर था जो शायद इतना डरा हुआ था
कि वह बस तेज़ी से गाड़ी वहाँ से भगा ले गया।
हम सड़क पर भागे जा रहे थे
और मैंने गाड़ी चलाने वाले सार्जेंट से कहा,
"यार, मुझे नहीं लगता इस बेस पर कोई अल-क़ायदा है,
तो हम थोड़ा आराम से चल कर भी मुख्यालय पहुँच सकते हैं।"
पूरा दिन, सबसे ज़्यादा ख़तरे में मैं वहीं था।
और हम कमांडर के दफ़्तर पहुँचे,
और वहाँ अंदर गए।
उसके पास बहुत अच्छी संचार व्यवस्था थी।
हमने वाशिंगटन, डीसी से संपर्क किया।
उस समय हुईं बातचीत वास्तव में यह समझने के लिए थीं,
"और क्या ख़ुफ़िया जानकारी मिल रही है?
हमें और क्या पता होना चाहिए?
हमारे कोई दुश्मन इसका फ़ायदा उठाने की कोशिश तो नहीं कर रहे?"
यह बहुत अनिश्चितता का समय था।
और जब हमने अपनी मोर्चा-बंदी शुरू की,
हम सुनिश्चित करना चाहते थे कि रूसी समझ जाएँ
कि हम अपने हथियार उनकी ओर नहीं साध रहे।
मुझे चिंता थी कि उस दिन रूसियों का कोई अभ्यास चल रहा था।
और हम नहीं चाहते थे कि जो यहाँ हो रहा है,
उसके बारे में उन्हें कोई ग़लतफ़हमी हो जाए।
अगर हमने अपनी सेना को सचेत किया और रूसियों ने उनकी सेना को सचेत किया,
और फिर हम सचेत करें, फिर वह करें,
तो ज़्यादा समय नहीं लगेगा असली युद्ध को शुरू होते
जब चीज़ें ख़ुद-ब-ख़ुद होती चली जाएँगी।
सुरक्षा की प्रक्रियाएँ काफ़ी हद तक यंत्रवत होती हैं।
उन्हें ऐसा बनाया जाता है कि मानवीय भूल की कम से कम गुँजाइश हो,
और ज़ाहिर है उसका साथ में एक असर यह भी होता है कि मनुष्य इस सारी प्रक्रिया से तब भी बाहर हो जाते हैं
जब उनका इसके बीच में होना ज़रूरी होता है।
तो मैंने फ़ोन पर राष्ट्रपति पुतिन से बात की और
मैंने कहा, "राष्ट्रपति जी, हमारे सैन्य बलों को हम सचेत कर रहे हैं।"
और उन्होंने कहा, "चिंता मत कीजिए। हमारे सैन्य बल शांत रहेंगे।
हमने हमारे अभ्यास रद्द कर दिए हैं।"
और मुझे याद है, मुझे ख़्याल आया, बल्कि मैं अपने-आप से ही हँसी,
"बेशक़ आप जानते हैं हमारे सैन्य बलों को सचेत रहने को कहा जा रहा है। आप यह देख सकते हैं।"
पर उस क्षण में मुझे एहसास हुआ कि शीत युद्ध वाक़ई समाप्त हो चुका है।
पुतिन ने सही प्रतिक्रिया दी थी।
इतने बड़े संकट के समय,
यह ज़रूरी है कि नेता लोग लगातार जनता को आश्वासन देते रहें।
और मुझे नहीं लगता यह कभी भी ज़रूरत से ज़्यादा हो सकता है।
किसी भी संकट के तुरंत बाद।
और इसलिए, यह बहुत ज़रूरी था
कि मैं जानकारी इकट्ठी करने के दौरान भी नियमित तौर पर लोगों से बात करता रहूँ।
मैं उनको एक संवाददाता की नज़र के साथ-साथ एक अमरीकी की हैसियत से भी देख रहा था।
मैं अमरीकी लोगों को आश्वस्त करना चाहता हूँ...
कि केंद्रिय सरकार के सभी... सभी संसाधन...
मैं जितना उनके शब्दों को सुन रहा था, उतना ही उनके चेहरे को भी देख रहा था।
और मुझे लगता है उस कमरे के ज़्यादातर लोगों के लिए यह सच होगा,
चाहे वे संवाददाता हों या ना हों।
मैं यह नहीं कहूँगा वह त्रस्त लग रहे थे,
पर जो हो रहा था, उसकी गंभीरता उनके चेहरे पर साफ़ नज़र आ रही थी।
भगवान भला करे।
फिर हम फिर चल पड़े।
पर एबीसी की ऐन कॉम्पटन फ़ोन पर हैं।
हमें शायद जल्दबाज़ी में यहाँ से निकलना पड़े... क्या हम जाने लगे हैं?
अच्छा, पीटर, हम जा रहे हैं, और मुझे लगता है...
-तुम लोग कहाँ जा रहे हो, ऐनी? -पीटर, मुझे बिल्कुल नहीं पता।
अभी भी वाशिंगटन लौटने का हठ करते हुए,
राष्ट्रपति बुश ने बार्क्सडेल से जल्दी से निकलने का आदेश दिया।
मुझे एयर फ़ोर्स वन में घुसना याद है।
उन्होंने तेज़ी से दरवाज़े बंद कर दिए।
और हम उड़ गए।
मैं वाशिंगटन वापस जाना चाहता था।
और उसका विरोध किया जा रहा था।
वह मुझसे कह रहे थे, "हम वाशिंगटन, डीसी वापस जाएँगे,"
और एक तरह से मुझे आदेश दे रहे थे।
और मैं कह रहा था,
"मुझे नहीं लगता आपको यह फैसला अभी लेना चाहिए," एक बार फिर से,
जो मैं उनसे बार-बार दोहरा रहा था।
बाप रे, वह मुझसे नाराज़ हो गए। वह मुझसे बहुत ज़्यादा गुस्सा हो गए।
शायद मैं उस पर थोड़ा-बहुत चिल्लाया होऊँगा।
पर मैं घर जाना चाहता था।
पर सुरक्षा तंत्र के लोग मुझसे कह रहे थे कि यह असुरक्षित है।
मुझे याद है वह बोले, "मैं इन लोगों से डर कर नहीं भागूँगा।"
वह लड़ना चाहते थे। वह लड़ने के लिए तैयार थे।
सुपरवाइज़र होने के नाते, आपमें राष्ट्रपति को ना कहने की हिम्मत होनी चाहिए।
नियम यह है, कि एयर फ़ोर्स वन का उड़ना सीक्रेट सर्विस की इच्छानुसार होता है।
तो हमें उन्हें समझाना पड़ा कि यह हमारा काम है
कि हम अमरीका के राष्ट्रपति को सुरक्षित रखें,
और यह निर्णय आप नहीं ले सकते।
हाँ, वह गुस्से से बेकाबू हो रहे थे।
और उन्हें बात पसंद नहीं आई पर ना चाहते हुए भी वह मान गए।
सबसे महत्वपूर्ण चीज़ यह है कि फिर हम वहाँ जा सके
जहाँ हमें और बेहतर सुरक्षा और संचार व्यवस्था मिल सकती थी।
ऑफ़ुट एयर फ़ोर्स बेस एक घंटा 15 मिनट दूर उत्तर दिशा में है,
और वहाँ पर ऐसी सुविधाएँ हैं जो हमें एक सुरक्षित वीडियो कॉन्फ़्रेंस के ज़रिये
सरकार के सारे उच्च अधिकारियों को
एक साथ लाना संभव बनाएँगीं।
राष्ट्रपति इस बारे में ख़ुश नहीं थे
और उन्होंने यह बात साफ़ कर दी कि यह अंतिम बार टालमटोल होगा।
तो जितनी जल्दी हो जाए सो बेहतर।
अब राष्ट्रपति आज अपना समय कैसे बिताते हैं,
वह क्या करते हुए नज़र आते हैं, यह सब बहुत महत्वपूर्ण है।
केवल पूरे देश के लिए ही नहीं, अपितु उनके लिए भी।
यह उनके लिए नाज़ुक समय है।
उन्होंने कहा यह देश के लिए परीक्षा की घड़ी है। यह नए राष्ट्रपति के लिए भी परीक्षा की घड़ी है।
सबसे ज़रूरी चीज़ जो उन्हें करनी होगी, ज़्यादातर अमरीकियों के लिए,
वह यह है कि राष्ट्रपति को यह दिखाना होगा कि वह नियंत्रण में हैं,
कि वह सारी स्थिति पर काबू पाने का इरादा रखते हैं,
और जैसा कि उन्होंने कहा, वह इसके लिए ज़िम्मेदार लोगों को ढूँढेंगे और उन्हें सज़ा देंगे।
मैंने देखा कि अमरीका की क्या प्रतिक्रिया थी।
स्वभाववश मैं गुस्सैल आदमी नहीं हूँ,
पर मैं क्रोधित था कि लोगों ने अमरीकियों को मारा है।
पर गुस्से में तुम विवेकपूर्ण निर्णय नहीं ले सकते।
राष्ट्रपति होने के नाते, यह बहुत ज़रूरी है कि तुम तब तक निर्णय ना लो
जब तक तुम पूरे वातावरण को और सभी तथ्यों को ठीक तरह नहीं समझ लेते।
राष्ट्रपति ने मुझे अपने दफ़्तर में बुलाया।
अकेले, उन्होंने कहा।
राष्ट्रपति ने फिर मेरी ओर देखा और पूछा, "माइकल, यह किसने किया है?"
मैंने उन्हें बताया कि मैंने ऐसी कोई ख़ुफ़िया जानकारी नहीं देखी है
जिससे हमें दोषी का पता चल सके,
तो उन्हें मैं केवल अपना सबसे बढ़िया अनुमान ही बता सकता हूँ।
जो किसी ख़ुफ़िया जानकारी का बारीकी से किया हुआ विश्लेषण नहीं होगा।
और उन्होंने कहा, "मैं चेतावनी समझ गया, अब आगे बोलो।"
यह एकदम जॉर्ज बुश के तरीके का काम था।
तो मैंने कहा, "राष्ट्रपति जी, दो देश हैं
जिनमें यह करने की क़ाबिलियत है।
ईरान और इराक।
पर उनमें से किसी को भी इससे कोई फ़ायदा नहीं होने वाला,
तो मुझे नहीं लगता यह उनमें से किसी ने किया है।"
मैंने उन्हें बताया कि मेरे विचार में जब हमारी जाँच-पड़ताल पूरी हो जाएगी,
तो हमें मिलेगी अल-क़ायदा और हमें मिलेगा बिन लादेन।
और मैंने उनसे कहा, "राष्ट्रपति जी, मुझे इस बात का इतना यक़ीन है
कि मैं इस पर अपने बच्चों का भविष्य भी दाँव पर लगा सकता हूँ।"
फिर वह वहाँ बस ऐसे ही बैठे रहे, लगभग पाँच मिनट तक।
मेरा काम बदल गया।
मैं इसे दूसरे शब्दों में कहता हूँ। मेरा काम शीशे की तरह साफ़ हो गया।
मैंने सोचा, "अगर यह अल-क़ायदा है तो हमें क्या करना होगा, उन्हें उनके किए की सज़ा दिलवाने के लिए?"
दोपहर के 2:50 बजे - ऑफ़ुट एयर फ़ोर्स बेस नेब्रास्का
जब हम ऑफ़ुट पहुँचे तो सबसे पहली चीज़ जो राष्ट्रपति ने कही, वह थी,
"मैं वाशिंगटन वापस जाना चाहता हूँ, अभी।"
तो सोचा गया, "पहले बंकर में चलते हैं, सारी जानकारी ले लें।"
पर जिस क्षण से वह पहुँचे, उनके दिमाग़ में बस यही था।
"मैं वाशिंगटन वापस जाना चाहता हूँ।"
ऐन कॉम्पटन जो पूरा दिन राष्ट्रपति के साथ रही हैं,
वह नेब्रास्का से फ़ोन पर हमारे साथ हैं।
और उनसे बात हो सकती है, तो हम उन्हें खोना नहीं चाहेंगे।
ऐनी, मेरी आवाज़ सुनाई दे रही है?
-हाँ, पीटर, मैं सुन रही हूँ, और... -तुम लोग नेब्रास्का में क्या कर रहे हो?
वह, हमें नहीं पता था हम कहाँ हैं जब तक हम नीचे नहीं उतरे।
राष्ट्रपति बुश यहाँ सामरिक कमान में आए हैं,
और यहाँ आ कर वह गायब हो गए हैं, पीटर।
एक लाल ईंटों की बनी हुई, छोटी इमारत में से कहीं नीचे,
किसी भूमिगत बंकर में चले गए हैं
जहाँ पर राष्ट्रपति टेलीकॉन्फ़्रेंस से राष्ट्रीय सुरक्षा परिषद की एक मीटिंग की
अध्यक्षता करेंगे।
वह ऑफ़ुट एयर फ़ोर्स बेस पर थे
और यह सब चल रहा था और वह वापस नहीं आ पा रहे थे।
और वह ख़ुद को जैसे कैद में महसूस कर रहे थे।
मुझे उनकी हताशा की भावना ऐसी ही लगी।
वह वहाँ नहीं जा पा रहे थे जहाँ उन्हें होना चाहिए था।
सारी सुबह,
राष्ट्रपति की सुरक्षा के लिए उठाए गए कदमों के कारण उन्हें ठीक तरह से जानकारी नहीं मिल पाई।
पर अब, ज़मीन से 75 फ़ीट नीचे
और पहले विमान के टकराने के छः घंटे बाद,
उन्हें आख़िरकार नवीनतम जानकारी मिली।
जॉर्ज टेनेट स्क्रीन पर थे और वह राष्ट्रपति को ब्रीफ़िंग दे रहे थे
उस सारी जानकारी के बारे में जिसके बारे में हमने
पिछले कुछ घंटों में ही पता लगाया था।
क्या हमें पता था यह अल-क़ायदा ने किया है?
हमें लगा था कि हमें पता है।
सीआईए निदेशक ने इस बात की पुष्टि की कि हमें पता है।
जॉर्ज ने कहा, "हमें पता है यह अल-क़ायदा ने किया है।"
उसने कहा, "राष्ट्रपति जी, हम इसकी पुष्टि सुबह तक करेंगे, पर हम जानते हैं।"
और राष्ट्रपति ने कहा, "तुम्हें यह कैसे पता है?"
और तब जॉर्ज ने कहा
कि यात्रियों की सूची में वे लोग थे जो हमारी नज़र रखे जाने वालों की सूची में थे।
12 अल्हज़मी नवफ़
राष्ट्रपति ने घूमकर मुझे देखा।
20 अल्मिह्दनर ख़ालिद
और मैं उनके चेहरे के भाव देखकर समझ सकता था कि वह कह रहे थे,
"मुझे लगा मैंने तुमसे कहा था कि कुछ पता चले तो सबसे पहले मुझे बताया जाए।"
और उनकी नज़र में मेरे लिए निराशा थी।
राष्ट्रपति बुश जैसे स्क्रीन से निकलकर बाहर ही आ गए और उन्होंने कहा,
"हमारा आतंक के साथ युद्ध शुरू हो गया है
और आज से, यह हमारे प्रशासन की प्राथमिकता होगी।"
सबसे पहली चीज़ उन्होंने हम सब से यही कही।
मेरे लिए यह सुनिश्चित करना ज़रूरी था कि उन्हें पता हो कि किसका आदेश चलेगा।
मैं यह नहीं जता रहा कि कोई बगावत कर रहा था,
पर टीमें तभी बेहतर काम करती हैं जब नेता, ऐसे मामले में, दृढ़तापूर्वक बात करते हैं।
और मैं उन्हें बताना चाहता था कि हमें उससे निपटने के लिए कोई योजना चाहिए
और सबको उसमें योगदान देना होगा।
मुझे याद है उन्होंने एफ़बीआई निदेशक से कहा,
"तुम्हारा काम बदल गया है।
एफ़बीआई में तुम लोगों को आदत है, अपराध होने के बाद बुरे लोगों को पकड़ना।
तुम्हारा काम अब होगा आतंकवादियों को अगला हमले करने से रोकना।"
मैंने जॉर्ज टेनेट के कार्यकारी सहायक को फ़ोन किया
तो उसने मुझे बताया कि सीआईए ने अल-क़ायदा पर जो जानकारी उस दिन तैयार की है,
उसे इमारत से बाहर लेकर जाने पर प्रतिबंध है।
और मैंने बहुत ऊँची आवाज़ में कुछ गालियों का प्रयोग करते हुए कहा,
"अमरीका के राष्ट्रपति को दिखाने पर प्रतिबंध है?"
दूसरी तरफ़ एक बहुत लंबा विराम।
और मैंने कहा, "उसे मेरे पास तुरंत भेजो।"
और मैंने फ़ोन नीचे पटक दिया।
राष्ट्रपति ने जॉर्ज से विशेष रूप से पूछा कि क्या उसे लगता है और हमले होंगे।
और जॉर्ज टेनेट ने राष्ट्रपति से कहा, "मुझे लगता है आज के लिए ख़त्म हो गया है।"
जब राष्ट्रपति ने वह सारी जानकारी सुन ली जो उन्हें दी गई
और उन्होंने जो सवाल पूछने थे, वह पूछ लिए,
वह खड़े हुए, उन्होंने अपना हाथ मेज़ पर मारा,
और उन्होंने कहा, "हम अब घर जाएँगे।"
मैंने वाशिंगटन वापस जाने का निर्णय लिया।
योजना थी कि राष्ट्र के नाम एक भाषण देना होगा।
और चीज़ यह है कि नेब्रास्का के बीच में किसी बंकर से
राष्ट्र के नाम भाषण देना मेरी नज़र में सही नेतृत्व नहीं है।
मैंने कहा, "अगर मैं राष्ट्र के नाम भाषण दूँगा,
तो वह वाशिंगटन, डीसी से होगा। मैं घर आ रहा हूँ।"
वापस आते हुए, राष्ट्रपति एयर फ़ोर्स वन पर वापस आए थे,
वह पहले सीक्रेट सर्विस के केबिन में रुके,
उनका धन्यवाद किया, उनका कंधा थपथपाया।
और फिर वह प्रेस के केबिन के दरवाज़े पर रुके।
उन्होंने हाथ हिलाकर उन्हें अपनी कापियाँ परे रखने को कहा। नहीं चाहते थे उनके हवाले से कुछ कहा जाए।
और फिर उन्होंने कहा, "हम उन हत्यारों को नहीं छोड़ेंगे।"
और मैं एयर फ़ोर्स वन की खिड़की से बाहर देख रही थी,
और वह बहुत सुंदर, सुनहरी दोपहर थी।
और एक एहसास था कि सबसे बुरा वक़्त ख़त्म हो गया है।
वह दिन बहुत उदासी भरा था।
और मुझे पता था कि माँ और डैडी मेरे बारे में सोच कर चिंतित होंगे।
और मैंने आख़िरकार उनसे संपर्क किया।
माँ फ़ोन पर आईं,
और मैंने कहा, "माँ, आप हैं कहाँ, वैसे?"
उन्होंने कहा, "हम मिलवॉकी के बाहर हैं।"
मैंने कहा, "आप मज़ाक कर रही हैं। आप लोग वहाँ क्या कर रहे हैं?"
उन्होंने कहा, "तुमने हमारा विमान रुकवा दिया।"
और इसलिए... वह ख़ास माँ वाली चीज़ थी।
और क्या मुझे उनकी चिंता थी? बिल्कुल।
पर एक बार जब मुझे पता लग गया वे सुरक्षित हैं, तो मैं ठीक था।
राष्ट्रपति को थोड़ी राहत की भावना महसूस हुई,
यह भावना, "मुझे वाशिंगटन वापस जाने की ख़ुशी है।"
मुझे लगता है बहुत से लोगों को राहत महसूस हुई कि यह सब ख़त्म हो गया है।
और मैं सोच रहा था, "मुझे समझ नहीं आ रहा कि क्या हम सच में जानते हैं क्या हो रहा है?"
मेरा मतलब, हमें ऐसा लगता है कि यह ख़त्म हो गया है।
एफ़-16 हमारे साथ चल ज़रूर रहे हैं,
पर क्या मुझे सच में पता है कि पूरी आतंकवादी वारदात ख़त्म हो गई है?
सीक्रेट सर्विस की चिंता और गहरी हो गई
जब अचानक कुछ नई ख़ुफ़िया जानकारी मिली,
जिसने तनाव फिर से बढ़ा दिया।
वापसी के दौरान,
सीआईए मुख्यालय ने एयर फ़ोर्स वन को कुछ काग़ज़ात सुरक्षित तरीके से फ़ैक्स किए।
उसमें कुछ जानकारी थी
जो हमें एक यूरोपीय ख़ुफ़िया एजेंसी ने भेजी थी
जिसमें बताया गया था कि उस सुबह जो हुआ, वह अमरीकी धरती के ख़िलाफ़ किए जाने वाले हमलों की
दो लहरों में से पहला था।
क्या यह सब हमें वाशिंगटन वापस लाने की उनकी योजना का हिस्सा था
ताकि दूसरी लहर लाई जा सके?
राष्ट्रपति ने अभी-अभी अमरीकी इतिहास में अमरीका पर हुआ
सबसे बुरा हमला झेला था।
और यहाँ उनका ख़ुफ़िया जानकारी देने वाला उन्हें ऐसी जानकारी दे रहा था
जो यह संभावना जता रही थी कि शायद एक दूसरा हमला हो सकता है।
उन्होंने ऐसा कुछ नहीं कहा जिससे महसूस हो कि इससे उन्हें कोई धक्का लगा है
पर उनके चेहरे के भाव से यह पता चल रहा था।
मैंने और हमलों के बारे में चिंता करने में बहुत समय बिताया। बहुत ज़्यादा समय।
हम काफ़ी सुरक्षित महसूस करते थे।
और अचानक...
हत्यारों का एक दल एक झटके में हमारी तथाकथित रक्षा-पंक्ति को चीर कर
तीन हज़ार लोगों को मार गया।
जहाँ राष्ट्रपति को आने वाले हमलों की संभावना ने चिंतामग्न किया हुआ था,
शुरुआती हमलों के प्रभाव अभी भी फैल रहे थे।
शाम के 5:20 बजे - लोअर मैनहटन न्यूयॉर्क
वर्ल्ड ट्रेड सेंटर के परिसर में एक और इमारत के ढहने के आसार थे।
यह लो। यह गई।
बाप रे।
क्या हम... क्या यह... क्या वहाँ लोग थे नीचे?
वर्ल्ड ट्रेड सेंटर की एक तीसरी इमारत अब ढह गई है,
जो 47-मंज़िला इमारत नंबर सात है।
सीबीएस न्यूज़ के संवाददाता कैमी मक्कॉर्मिक वहाँ पर हैं।
अचानक सब लोग चीखने लगे,
लोग भागने लगे, भगदड़ मच गई क्योंकि ऐसा लगा...
ऐसा लगा जैसे धूल की एक दीवार हमारी ओर बढ़ी चली आ रही है।
न्यूयॉर्क की सड़कों पर फैली दहशत
एयर फ़ोर्स वन में बैठे कई लोगों की मनःस्थिति से मेल खा रही थी।
अज्ञात स्थिति के कारण,
मुझे कुछ पल की सच में चिंता हुई कि मैं अपने परिवार को फिर कभी नहीं देख पाऊँगी।
इतने स्तरों पर सावधानियाँ बरती जा रही थीं
कि उससे मुझे और यक़ीनन, कई और लोगों को भी चिंता हुई होगी
कि दिन के अंत तक पता नहीं हम लोग बचेंगे या नहीं।
मुझे याद है कर्नल डिक टब, जो व्हाइट हाउस के डॉक्टर हैं,
वह सभी के पास जा-जाकर हमें कुछ गोलियाँ दे रहे थे।
मैंने उनकी ओर देखा। मैंने पूछा, "डॉक, यह क्या है?"
उन्होंने कहा, "यह सिप्रो है। तुम बस यह खा लो।"
सिप्रो एन्थ्रैक्स के विरुद्ध अभिरक्षक है।
पर हमारा हर चीज़ के लिए तैयार रहना ज़रूरी था।
तो मैंने गोलियाँ ले लीं।
मैंने इधर-उधर देखा और मैंने कहा,
"मैंने किसी और को सारी गोलियाँ लेते नहीं देखा।"
तो मैंने फिर नीचे देखा और उसे उठा लिया,
और उस पर लिखा था, "अगले सात दिन तक हर रोज़ एक गोली लेना।"
मैंने तो वह सारी गोलियाँ खा ली थीं।
और मैंने अपने-आप से बोला... मैंने कहा, "मूर्ख। तुमने ख़ुद को मार डाला है।"
मैंने सच में सोचा मैंने ख़ुद को मार डाला है।
ज़ाहिर है, मैं इस सब के बाद ठीक ही रहा।
तो यह मज़ाक बार-बार दोहराया गया कि मैंने 11 सितंबर को एयर फ़ोर्स वन पर ज़्यादा दवा लेकर मरने की कोशिश की।
जहाँ हमलों की दूसरी लहर के बारे में चिंता बरकरार थी,
एयर फ़ोर्स वन पर और भी बुरी ख़बर पहुँची।
पेंटागन विमान दुर्घटना के बारे में एक विशेष जानकारी।
हमें पता चला है कि बारबरा ओल्सन भी उस विमान में सवार थीं।
बारबरा ओल्सन 1955-2001
सीएनएन पर एक नियमित समालोचक और सॉलिसिटर जनरल टेड ओल्सन की पत्नी।
जब मीडिया पर ख़बर आई कि टेड ओल्सन की पत्नी, बारबरा ओल्सन नहीं रहीं,
उस पल में ख़ुद को संभालना मुश्किल हो गया।
वह...
बहुत व्यक्तिगत बन गया।
व्हाइट हाउस में काम करने वाले ज़्यादातर लोग टेड ओल्सन
और बारबरा ओल्सन को जानते थे।
मुझे याद है हैरियट मायर्स उसकी अच्छी दोस्त थी।
और जब हमने यह ख़बर सुनी, इतना कुछ जो हो रहा था, उसके बावजूद
मैंने देखा राष्ट्रपति हैरियट के पास गए और उसके दुख के समय में
उसे सांत्वना देने के लिए अपना हाथ उसके कंधे पर रखा।
उस रात मैं मध्यरात्रि के क़रीब बिस्तर पर गया,
तो तकिये पर बारबरा की लिखी हुई एक पर्ची थी।
"टेड, मैं तुम्हें इतना प्यार करती हूँ जितना मैंने नहीं सोचा था संभव हो सकता है।"
"तुम मेरे सबसे अच्छे दोस्त, प्रेमी, मेरे सब कुछ हो।
इकसठवें जन्मदिन की बधाई हो।
और जान लो कि जब तुम यह पढ़ रहे हो, तो मैं तुम्हारे बारे में सोच रही हूँ।
अच्छी तरह सोना, और मैं तुम्हारे साथ शुक्रवार को तुम्हारा जन्मदिन मनाऊँगी।
ढेर सारा प्यार, बारबरा।"
सारासोटा-ब्रैडन्टन एयरपोर्ट
फ़्लोरिडा से निकलने के क़रीब नौ घंटे बाद
और 4,800 किलोमीटर से ज़्यादा उड़ने के बाद...
बार्क्सडेल एयर फ़ोर्स बेस
ऑफ़ुट एयर फ़ोर्स बेस
...राष्ट्रपति आख़िरकार एन्ड्रूस एयर फ़ोर्स बेस पर पहुँचे...
संयुक्त बेस एन्ड्रूस
...जो वाशिंगटन के एकदम बाहर है।
हमेशा का नियम था एयर फ़ोर्स वन से उतर कर मैरीन वन में चढ़ना।
हमेशा एक गौरव और ख़ुशी की भावना महसूस होती थी। अब नहीं।
केवल एक सर्द, सख्त तनाव महसूस हो रहा था।
हवा में भय का स्पष्ट एहसास था।
हमारे पास दो मैरीन वन हैं।
उनमें से एक जैसे नक़ली है।
तुम्हें पता नहीं होना चाहिए कि राष्ट्रपति किसमें सवार हैं।
मैं दूसरे वाले में था,
और मैं चाहता था कोई चिह्न हो जिस पर लिखा हो "नहीं, वह दूसरे वाले में हैं।"
हम पेड़ों की ऊँचाई पर उड़ रहे थे, आड़े-तिरछे जाते हुए,
क्योंकि इससे किसी स्टिंगर मिसाइल से हमें मारना मुश्किल होगा, शायद।
और हम टेढ़े-मेढ़े जाते हुए पोटोमैक नदी के पास पहुँचे,
और वहाँ पेंटागन से धुआँ निकलता नज़र आ रहा था।
वह बहुत ही अजीब सा पल था क्योंकि कैपिटल एकदम खाली था,
सिवाय मुख्य सड़कों पर सैन्य नाकों के।
और पृष्ठभूमि में पेंटागन सुलग रहा था।
और वह एक युद्ध क्षेत्र था।
और वह दृश्य मैं कभी नहीं भुला पाऊँगा।
इसका मतलब था मैं एक युद्ध के समय का राष्ट्रपति था और युद्ध क्षेत्र में जा रहा था।
राष्ट्रपति ने अपनी खिड़की से बाहर देखा
और वह बोले, "दुनिया की सबसे शक्तिशाली इमारत जल रही है।
यह तुमने अभी-अभी 21वीं सदी का युद्ध देखा है।"
उन्होंने यह ऊँची आवाज़ में बोला पर किसी ख़ास व्यक्ति से नहीं।
वह ख़ुद को मानसिक तौर पर शांत कर रहे थे।
यह एक अलग तरह का युद्ध था।
अतीत में, अमरीका ने देशों के ख़िलाफ़ युद्ध लड़े थे।
उनकी कोई राजधानी होती थी। उनकी सेना होती थी... थल सेना या जल सेना।
इस मामले में, हम एक छाया देश के ख़िलाफ़ युद्ध कर रहे थे।
शाम के 6:56 बजे - व्हाइट हाउस वाशिंगटन, डी.सी.
राष्ट्रपति और मैंने उनके उस रात
राष्ट्र के नाम संदेश देने की बात की थी।
मुझे याद है उन्हें ऐसा महसूस हो रहा था
कि ऐसा लग रहा था वे देश भर में चारों ओर बचते भाग रहे थे
और यह ऐसी शक्ति और आश्वासन नहीं दर्शा रहा था जिसकी लोगों को ज़रूरत थी।
और इसलिए, वह उसके कारण बहुत हताश थे।
राष्ट्रपति के लिए ज़रूरी है कि वह दृढ़ तरीके से आगे बढ़े...
दुश्मन का सामना करने के लिए।
जब आप ओवल ऑफ़िस से कुछ कहते हैं,
तो वह बहुत बड़ी बात होती है।
हमने उस पर काम करना काफ़ी जल्दी शुरू कर दिया।
राष्ट्रपति के देश के नाम भाषणों के लिए, आमतौर पर ज़्यादा समय मिलता है,
कई दिन मिल जाते हैं, उसे तैयार करने के लिए।
और इसे कुछ ही घंटों में तैयार करना था।
देश के नाम संदेश देने की तैयारी करते समय कई तनावपूर्ण क्षण आए।
साफ़ था, थके हुए और तनावग्रस्त लोग
समझने की कोशिश कर रहे थे कि अगले कदम क्या लें।
यह हमारी धरती पर,
अमरीका की स्वतंत्र मातृभूमि पर,
सन् 1812 के युद्ध के बाद पहला हमला था।
मुझे एकदम ऐसा लगा कि हमने वास्तव में पाप को उसके असली स्वरूप में देख लिया है।
और हर क्षण, ऐसा लग रहा था कि कहीं एक और हमला ना हो जाए।
देश अभी भी सदमे में था।
और उसके बारे में बहुत वास्तविक जद्दो-जहद या तनाव था, क्या वह आश्वासननायक इन चीफ़ होंगे?
या कमांडर इन चीफ़ होंगे? क्या हम युद्ध के नगाड़े बजाना शुरू कर दें?
उस भाषण में, शुरू में उनकी पसंद से ज़्यादा आश्वासन था।
वह उसमें थोड़ी अधिक कड़ाई चाहते थे, और उन्हें वह दी गई।
राष्ट्रपति को मुख्य तौर पर दिशा निर्धारित करनी होती है,
और जॉर्ज बुश ने वही किया।
उन्हें पता था वह क्या चाहते हैं।
बदलाव लाने ज़रूरी थे ताकि आइंदा हमारे साथ फिर कभी वह ना हो जो 11 सितंबर को हुआ था।
जोख़िम कम से कम किया जा सके।
राष्ट्रपति का काम है, अमरीकी लोगों को किसी भी हानि से बचाना।
आज, हमारे साथी नागरिकों ...हमारे जीने के तरीके...
हमारी स्वतंत्रता पर हमला किया गया...
कुछ राष्ट्रपतियों को उसकी चिंता करने की ज़रूरत नहीं होती, और कुछ को करनी पड़ती है।
पता चला मुझे उसकी चिंता करनी थी।
दो मिनट।
मेरे लिए बहुत भावुकतापूर्ण था,
राष्ट्रपति को ओवल ऑफ़िस में वापस आते हुए देखना।
वह कुछ अलग थे।
वह अब एक युद्ध के समय के राष्ट्रपति थे।
मरी हुई मक्खी।
-एक मिनट। -धन्यवाद।
मुझे याद है मैं सोच रहा था,
"उफ़, मैं तीन दिन पहले ही इस ऑफ़िस में, ओवल ऑफ़िस में था।
और कमाल हो गया।
वही परदे हैं। वही कालीन है। पर कुछ भी पहले जैसा नहीं है।"
नमस्कार।
आज, हमारे साथी नागरिकों, एक सोची-समझी
और घातक आतंकवादी हमलों की श्रृंखला के द्वारा
हमारे जीने के तरीके, हमारी स्वतंत्रता पर हमला किया गया।
पीड़ित विमानों में थे या अपने दफ़्तरों में थे।
अनेक सेक्रेट्री, व्यवसायी पुरुष और महिलाएँ, सैन्य और सरकारी कर्मचारी,
अनेकों माता, पिता, दोस्त, पड़ोसी।
कुछ चीज़ें थीं जो हमें लगा उन्हें उसी समय कहनी चाहिए।
ऐसी चीज़ें जो कहने का उन्हें दूसरा मौक़ा नहीं मिलेगा।
और बुश सिद्धांत,
"अगर तुम एक आतंकवादी को शरण देते हो, तो हम तुम्हें भी आतंकवादी ही मानेंगे,"
ऐसी ही एक चीज़ थी।
हम समझ रहे थे कि यह काफ़ी दिलेर है।
कि इसके काफ़ी प्रभाव होंगे।
और इसलिए मैं वह वाक्य बाहर निकाल कर
उनके पास वह लेकर गई और उनसे कहा, "क्या आप यह कहना चाहते हैं?"
और उन्होंने कहा, "हाँ। अब मुझे यह कहना ही होगा।"
उन लोगों की तलाश जारी है जो इन दुष्ट कार्यों के लिए उत्तरदायी हैं।
मैंने निर्देश दिया है कि हमारे
ख़ुफ़िया जाँच और कानून प्रवर्तन समुदायों के संपूर्ण संसाधन
इन हमलों के लिए ज़िम्मेदार लोगों को ढूँढने और उन्हें सज़ा देने के लिए लगा दिए जाएँ।
हम कोई अंतर नहीं करेंगे उन आतंकवादियों में जिन्होंने ये हरकत की
और उनमें जो इन्हें शरण देंगे।
राष्ट्रपति के भाषण देने से कुछ मिनट पहले तक भी यह तय नहीं था
कि भाषण में बुश सिद्धांत को शामिल किया जाए या नहीं,
क्योंकि यह बहुत बड़ी बात है,
अमरीका के लिए ऐसी घोषणा करना कि अगर आप आतंकवाद को पनाह दे रहे हैं,
तो अब आप अमरीका के दुश्मन हैं।
हज़ारों अमरीकियों को मारना, पर्ल हार्बर में मरे लोगों की संख्या से कहीं ज़्यादा।
यह हरकत युद्ध की चुनौती थी।
वह काम मैंने किया था।
मैं चाहता था अपना लक्ष्य प्राप्त करने के लिए हमें चाहे जितना भी आक्रामक होना पड़े, हम हों।
और वह लक्ष्य था देश को सुरक्षित रखना।
बेशक़ हम सब को बहुत तक़लीफ़ हो रही थी। हम सब बुरी तरह डरे हुए थे।
कॉलिन पॉवेल राज्य सचिव 2001-2005
युद्ध ऐसी चीज़ है जिससे तुम जितना हो सके बचना चाहते हो।
पर हम एक आक्रामक देश हैं।
ख़ास तौर पर जब हम पर कोई आक्रमण करता है।
जब मुझसे ऐसी कुछ चीज़ों के बारे में पूछा जाता है जो हमने बहुत तेज़ी से कीं,
मैं लोगों से कहना चाहती हूँ, "हमारी जगह तुम होते तो क्या करते?"
हमारे पास बहुत ज़्यादा सलाह-मशवरे का समय नहीं था
कि हम इसे किस तरह से संभालेंगे।
हममें से कोई भी इस दिन को कभी नहीं भूलेगा,
फिर भी हम आगे बढ़कर स्वतंत्रता
और हमारी दुनिया में जो अच्छा और सही है, उसकी रक्षा करेंगे।
धन्यवाद। शुभ रात्रि। और भगवान अमरीका का भला करे।
उस समय कोई नहीं जानता था कि इस सब का कहाँ अंत होगा।
पर, चाहे जैसे भी हो, हम एक राष्ट्र के तौर पर युद्ध करने जा रहे थे।
कैसे, कहाँ और वह क्या होगा,
उसमें कितना समय लगेगा,
उसके लिए कितना बड़ा या छोटा प्रयास करना होगा, यह सब चीज़ें कोई नहीं जानता था।
हमने वह सब किया था जो हमें पता था करना चाहिए।
पर आपकी सत्ता के दौरान 3,000 लोगों की मौत हुई।
क्या हम कुछ चूक गए? क्या हम कड़ियों को बेहतर तरीके से जोड़ सकते थे?
यह तुम्हें अंदर से खाता रहता है।
और तुम कभी उससे उबर नहीं पाते।
क्योंकि देखा जाए तो आपने अपनी ज़िम्मेदारी ठीक तरह से नहीं निभाई।
वह हमला हो गया।
मैंने इसके बारे में बहुत सोचा।
अगर हम इससे ज़्यादा कुछ कर सकते थे,
तो मैं चाहूँगा, कोई बताए वह क्या है।
तुम्हें जो ख़ुफ़िया जानकारी मिली है, तुम उसी के अनुसार काम कर सकते हो।
केवल एक बार, आतंकवादियों के विमान इस्तेमाल करने का कुछ सरसरी तौर पर ज़िक्र हुआ था,
पर वह ऐसी जानकारी नहीं थी जिस पर कोई ठोस कदम उठाया जा सकता।
अच्छा, बहुत-बहुत धन्यवाद। चलिए, अब चलें।
धन्यवाद। चलिए।
ठीक है। बहुत दुखद दिन था।
धन्यवाद।
चौदह सितंबर 2001
फ़ेमा - राज्य पुलिस - एनवाइपीडी
अपने राष्ट्रपति काल के सबसे लंबे तीन दिनों के पश्चात,
पहली बार अपनी आँखों से उस तबाही का दृश्य देखने,
जॉर्ज बुश डाउनटाउन मैनहटन गए।
जब हम न्यूयॉर्क पहुँचने वाले थे, शायद 8-10 कि.मी. दूर से ही,
धुआँ दक्षिण दिशा में उड़ रहा था।
और उस हेलिकॉप्टर के केबिन में
बहुत-बहुत गंदी गंध भर गई।
जले हुए प्लास्टिक, जले हुए रबर की।
और... और...
इन्सानी लाशों की।
किसी ने भी एक शब्द भी नहीं बोला,
और मैरीन वन के पायलट ने उस धुएँ के गुबार का चक्कर लगाया।
और हमें नीचे देखने पर राहत कार्यकर्ता दिखाई दे रहे थे।
और फिर हम जाकर वॉल स्ट्रीट के पास लैंड किए।
यूनाइटेड स्टेट्स मैरीन कॉर्प्स
आपातकालीन सेवा कर्मियों के अलावा हम लोग पहले थे
जो ग्राउंड ज़ीरो पर गए थे।
वह लगभग पॉम्पई की तरह था।
धूल से सना सैंडविच का एक ठेला ऐसे ही पड़ा था।
उसमें सैंडविच अभी भी पड़े थे।
मेज़ों पर अभी भी कई दिन पहले का खाना पड़ा था।
ऐसा लग रहा था मानो समय अचानक रुक गया था।
वह नरक में जाने की तरह था।
चारों ओर धुँध सी... मौत की दुर्गंध फैली हुई थी।
चारों ओर इकट्ठे पानी में से चल कर जाना...
उसने बहुत-बहुत ज़्यादा असर डाला।
ग्रांउड ज़ीरो से निकलने के बाद हम जेकब जाविट्स सेंटर गए।
और हम रुके और सीक्रेट सर्विस ने दरवाज़ा खोला।
राष्ट्रपति बाहर निकले और एडवांस मैन वहाँ था,
और राष्ट्रपति ने कहा, "यह क्या है?"
"हमने उन पुलिसवालों, फ़ायरमैन और आपातकालीन कर्मियों के
कुछ परिवारों को बुलाया है जो ग्राउंड ज़ीरो पर लापता हैं।
हमने सोचा आप उनसे कुछ बात कर सकते हैं।"
वह कई तरीकों से अत्यधिक निराशामय था
क्योंकि वहाँ पर ऐसे परिवार थे
जो अपने प्रियजनों के मलबे से बाहर निकलने का इंतज़ार कर रहे थे।
और मैंने अभी वह मलबा देखा था और मुझे पता था वहाँ से कोई बाहर नहीं आएगा।
तो मेरा वहाँ काम था कि उन लोगों को जहाँ तक हो सके, सांत्वना दूँ
जो असंभव की आस लगाए बैठे थे।
अंतिम व्यक्ति जिससे मैं मिला, वह थी आर्लीन हावर्ड।
आर्लीन के पास एक बैज था।
उनका बेटा, जॉर्ज उस दिन छुट्टी पर था,
पर जब वह सब शुरू हुआ, वह आ गया।
वह उठा, उसने अपनी वरदी पहनी, उन इमारतों में गया और मर गया।
और आर्लीन ने वह बैज उसकी लाश से, उसके मृत शरीर से उतारा था,
और उसने वह अमरीका के राष्ट्रपति को दिया और कहा,
"मैं"...
"मैं चाहती हूँ आप हमेशा याद रखें।"
इसका मतलब था कभी नहीं भूलना। इन पीड़ितों को कभी नहीं भूलना।
बीस साल लगे,
बहुत से लोगों के लिए उस तारीख़ को अर्थहीन बनने में।
पर जिन लोगों ने उसे भुगता था, उनके लिए वह अर्थहीन नहीं है।
और वह बैज हमें याद दिलाता है कि वह तारीख़ अर्थहीन नहीं है।
व्यक्तिगत तौर पर, मुझे लगता है इसने मेरे विश्वास को और दृढ़ किया।
और इससे अमरीकी लोगों पर तो मेरा विश्वास निश्चित तौर पर दृढ़ हुआ,
क्योंकि मैंने अमरीका को अपने सबसे अच्छे रूप में देखा।
सितंबर 11 के आतंकवादी हमलों में 2977 लोग मारे गए
दो मई, 2011 को यूएस नेवी सील्स ने अल-क़ायदा के नेता - ओसामा बिन लादेन को
मार गिराया
इन आतंकवादी हमलों का नतीजा था अफ़गानिस्तान में 20 वर्ष तक चला युद्ध...
अमरीका का अब तक का सबसे लंबा युद्ध।
सितंबर 11 के हमलों के पीड़ितों की याद में
उपशीर्षक अनुवादक: मृणाल अग्रवाल